112-сон 15.02.2018. Тиббиётда қўлланадиган лаборатория ва диагностика ускуналарининг метрологик назоратини такомиллаштириш чора-тадбирлари тўғрисида\n2018-2019 йиллар даври учун соғлиқни сақлаш соҳасида метрология хизматини ривожлантириш бўйича Тадбирлар режаси — «Йўл харитаси»\nЎлчаш функцияларига эга тиббий техниканинг метрологик назоратини ўтказиш тартиби тўғрисида НИЗОМ\n2-боб. ЎФТТни қиёслашга тақдим этиш тартиби\n3-боб. ЎФТТни қиёслашни ташкил қилиш ва ўтказиш тартиби\n4-боб. ЎФТТни қиёслаш натижаларини расмийлаштириш\nЎлчаш функцияларга эга тиббий техникани қиёслашдан ўтказиш СХЕМАСИ\nТиббий техникани даврий синовлардан ўтказиш тартиби тўғрисида НИЗОМ\n2-боб. Тиббий техникани даврий синовлардан ўтказишни амалга оширадиган ташкилот ва тиббиёт ташкилоти ўртасидаги ўзаро муносабатлар\n3-боб. Тиббий техникани синовдан ўтказиш бўйича техник ишларнинг мазмуни\n4-боб. Тиббий техникани синовдан ўтказиш ишлари учун ҳисоб-китоблар\nЛабораторияга оид функционал тадқиқотлар сифатини яхшилаш, метрологик таъминотни ривожлантириш, тиббиёт ташкилотларида фойдаланиладиган тиббий техникага техник хизмат кўрсатиш ва уни синовдан ўтказиш тизимини такомиллаштириш асосида аҳолига тиббий хизматлар кўрсатиш самарадорлигини ва хавфсизлигини ошириш мақсадида Вазирлар Маҳкамаси қарор қилади:\n2018-2019 йиллар даврида соғлиқни сақлаш соҳасида метрология хизматини ривожлантириш бўйича Тадбирлар режаси — «Йўл харитаси» 1-иловага мувофиқ;\nЎлчаш функцияларига эга тиббий техниканинг метрологик назоратини ўтказиш тартиби тўғрисидаги низом 2-иловага мувофиқ;\nТиббий техникани даврий синовлардан ўтказиш тартиби тўғрисидаги низом 3-иловага мувофиқ тасдиқлансин.\nтиббиёт ташкилотларида фойдаланиладиган ўлчаш функцияларига эга бўлган барча тиббий техника метрологик назоратидан ўтказилиши лозим;\nтиббиёт лабораторияларининг сифати ва компетентлиги белгиланган тартибда аккредитациядан ўтказилиши лозим.\n3. «Ўзстандарт» агентлигининг «Ўзбекистон миллий метрология институти» давлат корхонаси ҳамда ҳудудий синовлар ва сертификатлаштириш марказлари ўлчаш функцияларига эга бўлган тиббий техника метрологик назоратини ўтказиш учун ваколатли идоралар этиб белгилансин.\n4. «Ўзстандарт» агентлигига:\nметрологик назоратдан ўтказилиши лозим бўлган ўлчаш функцияларига эга бўлган тиббий техника реестрини юритиш;\nСтандартлаштириш, сертификатлаштириш ва техник жиҳатдан тартибга солиш илмий-тадқиқот институти негизида етакчи хорижий мутахассислар ва экспертларни жалб қилган ҳолда, «Тиббий техниканинг метрологик назорати ва даврий синовлари» ихтисослиги бўйича малакали мутахассисларни тайёрлаш ва қайта тайёрлаш курсларини ташкил этиш юклансин.\n(4-банднинг учинчи хатбошиси Ўзбекистон Республикаси Вазирлар Маҳкамасининг 2019 йил 24 апрелдаги 348-сонли қарори таҳририда — Қонун ҳужжатлари маълумотлари миллий базаси, 25.04.2019 й., 09/19/348/3006-сон)\n5. «Ўзстандарт» агентлиги:\n«Ўзстандарт» агентлигининг «Ўзбекистон миллий метрология институти» ДКда ҳамда ҳудудий синов ва сертификатлаштириш марказларида тиббиёт ташкилотларидаги ўлчаш функцияларига эга бўлган тиббий техника метрологик назоратини амалга ошириш бўйича ихтисослашган лаборатория ташкил қилсин;\nтиббий техника ва тиббиётда қўлланиш учун мўлжалланган буюмлар маҳаллий ишлаб чиқарувчиларининг сифатни бошқариш тизимига, шунингдек, тиббий лабораторияларнинг сифатига ва компетентлигига қўйиладиган талабларни белгилайдиган стандартларни уч ой муддатда тасдиқласин;\nЎзбекистон Республикаси Соғлиқни сақлаш вазирлиги ҳамда манфаатдор вазирликлар ва идоралар билан биргаликда метрологик назоратдан ўтказилиши лозим бўлган ўлчаш функцияларига эга бўлган тиббий техника рўйхатини, шунингдек, даврий синовлардан ўтказилиши лозим бўлган тиббий техника рўйхатини икки ой муддатда тасдиқласин;\nЎзбекистон Республикаси Соғлиқни сақлаш вазирлиги билан ўлчаш функцияларига эга бўлган барча турдаги тиббий техника ва даврий синовлардан ўтказилиши лозим бўлган тиббий техника учун метрологик назорат усулларини регламентлайдиган стандартлар ишлаб чиқиш бўйича дастурни икки ой муддатда тасдиқласин;\nЎзбекистон Республикасининг Инвестициялар бўйича давлат қўмитаси билан биргаликда тиббий техникани метрологик назоратдан ва даврий синовлардан ўтказиш сифатини ошириш мақсадида «Ўзстандарт» агентлигининг моддий-техника базасини ривожлантириш ва замонавийлаштириш учун хорижий инвестициялар ва беғараз техник ёрдам кўрсатиш воситалари (грантлар) жалб қилинишини таъминласин.\n6. Ўзбекистон Республикаси Соғлиқни сақлаш вазирлиги, тузилмасида тиббий муассасалар бўлган вазирликлар ва идоралар, шунингдек, хусусий тиббиёт ташкилотлари:\nўлчаш функцияларига эга бўлган тиббий техниканинг метрологик назорати ўтказилишини;\nтиббий техниканинг даврий синовлардан ўтказилишини;\nтиббий техниканинг метрологик таъминоти ва унга техник хизмат кўрсатиш учун масъул ходимлар малакасини оширишни таъминласинлар.\n7. Соғлиқни сақлаш вазирлиги, «Ўзстандарт» агентлиги манфаатдор вазирликлар ва идоралар билан биргаликда қонун ҳужжатларига ушбу қарордан келиб чиқадиган ўзгартириш ва қўшимчалар тўғрисидаги таклифларни икки ой муддатда Вазирлар Маҳкамасига киритсинлар.\n8. Мазкур қарорнинг бажарилишини назорат қилиш Ўзбекистон Республикаси Бош вазирининг ўринбосари — «Ўзагротехсаноатхолдинг» АЖ бошқаруви раиси Н.С. Отажонов ва Ўзбекистон Республикаси Бош вазирининг ўринбосари К.В. Акмалов зиммасига юклансин.\nВазирлар Маҳкамасининг 2018 йил 15 февралдаги 112-сон қарорига\n2018-2019 йиллар даври учун соғлиқни сақлаш соҳасида метрология хизматини ривожлантириш бўйича\nТадбирлар режаси — «Йўл харитаси»\nФункционал-диагностик текширишлар натижаларининг ишончлилигини таъминлаш.\n1. Аҳоли соғлигини ва тиббиёт ташкилотларининг фаолиятини ўрганиш учун текшириш натижаларининг ишончлилигини баҳолаш усулларини ишлаб чиқиш.\n2. Талабларни кучайтириш қисмида барча нозологиялар учун, турли мулкчилик шаклидаги муассасалар томонидан тақдим этиладиган диагностик тадқиқотларни регламентловчи стандартларни қайта кўриб чиқиш.\n3. Барча даражалардаги тиббиёт ташкилотларида, кейинчалик белгиланган тартибда аккредитатция қилган ҳолда лаборатория текширувлари сифатини назорат қилиш бўйича марказлар ташкил қилиш.\nБарча турдаги лаборатория ва диагностика текширувлари учун замонавий, асосланган мажбурий стандартларни жорий этиш.\n1. Лаборатория диагностика текширувларига доир илғор хорижий тажриба, стандарт ва усулларни ўрганиш ва қўллаш.\n2. Амалдаги стандартлар, текшириш усулларини инвентаризация қилиш ва замонавийларига мувофиқлигини, кейинги зарур ўзгартишлар киритган ҳолда қайта кўриб чиқиш.\n3. Амалиётга замонавий ўлчашларни бажариш усулларини жорий этиш.\nТиббий техникага техник хизмат кўрсатишни амалга ошириш, ишга тушириш-созлаш ва таъмирлаш ишларини бажариш тартиби тўғрисида низом ишлаб чиқиш.\nТиббий техникага техник хизмат кўрсатишни амалга ошириш, ишга тушириш-созлаш ва таъмирлаш ишларини бажариш тартиби тўғрисида низомни ишлаб чиқиш ва белгиланган тартибда тасдиқлаш.\nII. Назорат механизмларини яратиш\nЎлчаш функцияларига эга бўлган тиббий техникани метрологик текширувдан ўтказиш ва унга техник хизмат кўрсатишни ташкил этиш.Тиббий техникани таъмирлаш.\n1. Ўлчаш функцияларига эга бўлган барча тиббий техникани қамраб олган ҳолда текширувдан ўтказиш (қиёслаш) жадвалларини ишлаб чиқиш.\n2. Текширувдан ўтказилмаган (қиёсланмаган) ва текширувдан ўтказиш (қиёслаш) билан қамраб олинмаган ўлчаш функцияларига эга тиббий техника ҳисобини юритиш.\n3. Соғлиқни сақлаш вазирлиги раҳбариятига метрологик таъминот ҳолати тўғрисида ҳисоботлар ва уни такомиллаштириш бўйича таклифлар тақдим этиш.\n4. Метрологик текширувдан ва даврий синовлардан ўтказилиши лозим бўлган тиббий техниканинг ҳисоби юритилишини ташкил этиш (электрон маълумотлар банкини яратиш).\nIII. Моддий-техник базани ривожлантириш\n«Ўзстандарт» агентлигининг моддий-техник базасини ривожлантириш.\n1. «Ўзбекистон миллий метрология институти» давлат корхонаси ҳузурида ихтисослашган лаборатория ташкил этиш.\n2. Лабораторияни зарур ўлчаш воситалари билан техник жиҳозлаш.\nТиббиёт ташкилотларидаги тиббий техниканинг сифатли метрологик текширувини ташкил этиш ва ўтказиш учун «Ўзстандарт» агентлигининг барча ҳудудий синов ва сертификатлаштириш марказларида босқичма-босқич зарур шароитлар яратиш.\n1. Ҳудудий синов ва сертификатлаштириш марказлари, шунингдек, бошқа аккредитация қилинган лабораторияларнинг зарур моддий-техник базалари ҳажмини аниқлаш.\n2. Тошкент шаҳрида ва республика ҳудудларида метрологик хизматлар кўрсатиш учун босқичма-босқич зарур базани яратиш.\n3. Метрологик хизматлар кўрсатиш бўйича ҳудудий синов ва сертификатлаштириш марказларини аккредитация қилиш доирасини кенгайтириш.\nРеспублика «Давсанэпидемназорат» марказлари синов лабораторияларининг аккредитация қилинган комплекслари моддий-техник базасини такомиллаштириш.\n1. Хорижий инвестициялар ва беғараз техник ёрдам кўрсатиш воситалари (грантлар)ни жалб қилган ҳолда, халқаро эътироф этилган аккредитацияловчи орган томонидан Республика давлат санитария- эпидемиология назорати маркази. Самарқанд вилояти ва Тошкент шаҳар лабораторияларини аккредитация қилиш.\n2. «Давсанэпидемназорат» ҳудудий марказларининг зарур моддий-техник базалари ҳажмини аниқлаш.\n3. Сифатли хизмат кўрсатиш учун «Давсанэпидемназорат» ҳудудий марказларининг босқичма-босқич зарур моддий-техник базасини яратиш.\n4. Республика давлат санитария- эпидемиология назорати марказининг аккредитация доирасини кенгайтириш.\n5. Лаборатория-диагностика марказларини халқаро стандарт талабларига мувофиқлик бўйича босқичма-босқич аккредитация қилиш режасини ишлаб чиқиш ва белгиланган тартибда тасдиқлаш.\nЎзбекистон Республикаси Соғлиқни сақлаш вазирлиги метрология хизматининг моддий-техник базасини ривожлантириш.\n1. «Дори воситалари, тиббий буюмлар ва тиббий техника экспертизаси ва стандартизацияси давлат маркази» ДУК моддий-техник базасини хусусий маблағлари ва халқаро ташкилотларнинг грантларини жалб қилиш ҳисобига ривожлантириш.\n2. «Дори воситалари, тиббий буюмлар ва тиббий техника экспертизаси ва стандартизацияси давлат маркази» ДУК Самарқанд, Хоразм, Қарши ва Андижон филиалларининг моддий-техник базасини босқичма-босқич ривожлантириш.\nЎқув лабораторияларининг моддий-техник базасини ривожлантириш.\nИ. Каримов номидаги Тошкент давлат техника университетининг тиббий техника соҳасидаги муҳандислар тайёрлаш ўқув лабораторияларини замонавий синов ва ўлчов ускуналари билан жиҳозлаш.\nИ.Каримов номидаги Тошкент давлат техника университети\nIV. Кадрлар тайёрлаш\nТиббиёт учун мўлжалланган ўлчаш воситаларини метрологик текширувдан ўтказиш ва сервиси хизмат кўрсатиш бўйича малакали муҳандис-техник кадрлар тайёрлашни таъминлаш.\n1. «Ўзстандарт» агентлиги Стандартлаштириш, метрология ва сертификатлаштириш илмий-тадқиқот институти ҳузурида, Тошкент врачлар малакасини ошириш институтининг клиник лаборатория диагностикаси кафедрасида, тиббий техника ва инновацион технологиялар бўйича муҳандис-техник ходимлар кафедрасида тиббий метрология соҳасидаги мутахассисларни тайёрлаш ва қайта тайёрлаш учун шароит яратиш.\n2. Тиббий техника ва технология, шунингдек, тиббий техника метрологик текшируви соҳасида бакалаврлар ва магистрлар тайёрлаш.\n3. Ўқитувчилар, иқтидорли талабаларнинг етакчи, шу жумладан хорижий синов лабораторияларида амалиёт ўташини ташкил этиш.\nИ. Каримов номидаги Тошкент давлат техника университети\nЎлчаш функцияларига эга тиббий техниканинг метрологик назоратини ўтказиш тартиби тўғрисида\n1. Мазкур Низом Ўзбекистон Республикасининг «Метрология тўғрисида»ги Қонунига мувофиқ давлат метрология хизматлари органларига (кейинги ўринларда ДМХ деб аталади), аккредитацияланган лабораторияларга ҳамда тиббиётда қўлланиши лозим бўлган ва қўлланадиган ўлчаш функцияларига эга тиббий техникани (кейинги ўринларда ЎФТТ деб аталади) метрологик текширувдан (қиёслаш)дан ўтказиш тартибига қўйиладиган талабларни белгилайди.\nДавлат метрологик текшируви ва назорати алмашиши доирасидан ташқарида қўлланадиган ЎФТТ қиёслашга ушбу Низомда белгиланган тартибда ихтиёрий равишда тақдим этилиши мумкин.\n2. Ўқув (намойиш қилиш) мақсадлари учун қўлланадиган ЎФТТ қиёслашдан ўтказилмайди.\n3. Мазкур Низомда қуйидаги асосий тушунчалар қўлланади:\nўлчаш функцияларига эга тиббий техника (ЎФТТ) — меъёрланган метрологик тавсифларга эга бўлган тиббий техника;\nқиёслашлараро интервал — ўлчаш техникаси воситаларининг икки марта навбатма-навбат қиёслаш орасидаги вақт оралиғи;\nқиёслаш тамғасининг босма изи — ўлчаш техникаси воситаси ёки техник ҳужжатга босилган ва ўлчаш техникаси воситасини қиёслаш қониқарли натижалар билан ўтказилганлигини тасдиқлайдиган, шунингдек, ўлчаш воситасини, жумладан ростловчи қурилмаларни ҳар қандай санкцияланмаган киришдан ҳимоялаш учун мўлжалланган белги;\nЎФТТни қиёслаш — ЎФТТнинг белгиланган техник талабларга мувофиқлигини аниқлаш ва тасдиқлаш мақсадида ДМХ (ваколат берилган бошқа органлар, ташкилотлар) томонидан бажариладиган операциялар мажмуи;\nқиёсловчи — аккредитацияланган лабораториянинг зарур малакага эга бўлган, аниқ ўлчаш тури бўйича тайёрловдан ўтган ва ўлчаш техникаси воситаларини қиёслаш ҳуқуқига аттестацияланган мутахассиси;\nариза берувчи — ЎФТТни қиёслашдан ўтказишдан манфаатдор юридик ёки жисмоний шахс.\n4. Давлат метрологик текшируви ва назоратидан ўтказилиши лозим бўлган ЎФТТ ишлаб чиқаришдан фойдаланишга чиқарилишда, таъмирлашдан сўнг, шунингдек, фойдаланиш жараёнида ДМХ органлари (ваколат берилган бошқа органлар, ташкилотлар) (кейинги ўринларда органлар деб аталади) томонидан қиёслашдан ўтказилади.\n5. Қиёслаш меъёрий ҳужжатларга ва ДМХ органлари томонидан тасдиқланган қиёслаш усулларига мувофиқ ўтказилади.\n6. ЎФТТ қўлланишга яроқлилигининг тасдиқланиши ёки ЎФТТ қўлланишга яроқли эмас деб тан олиниши қиёслаш натижаси ҳисобланади.\n7. ЎФТТни ишлаб чиқаришдан ёки таъмирлашдан чиқарадиган, ЎФТТни олиб келадиган ва уни фойдаланиш мақсадида ишлатадиган юридик ва жисмоний шахслар ЎФТТни ўз вақтида қиёслашга тақдим этишлари шарт.\n8. МДХ органлари ЎФТТ қиёсловини ариза берувчи томонидан тузиладиган ариза асосида амалга оширади.\n9. ЎФТТ қиёслови:\nкўчма қиёслаш лабораторияларида;\nбевосита ЎФТТ жойлашган жойларда, қиёсловчиларни хизмат сафарига юбориш йўли билан (ЎФТТ транспортда ташиш имкони мавжуд бўлмаганда) ўтказилади.\n10. ЎФТТ қиёслашга етказишни ариза берувчи таъминлайди.\n11. Қиёслаш ишлари ЎФТТдан фойдаланиш жойига бориб, ариза берувчининг ҳудудида бажарилганда ариза берувчи белгиланган талабларга мувофиқ қиёслаш шароитлари, жумладан қиёслашни амалга ошираётган ДМХ органига тегишли қиёслаш ва ёрдамчи воситаларини қиёслаш жойига олиб бориш ва олиб келишни таъминлаши керак.\n12. Қиёслаш ариза берувчининг ёзма аризасига кўра ўтказилади. Қиёслаш имконияти қиёслашни ўтказадиган ДМХ органи томонидан ёзма ариза берилган кундан бошлаб уч иш куни давомида кўриб чиқилади.\n13. Аризада қуйидагилар кўрсатилади:\nариза берувчининг номи ва реквизитлари;\nЎФТТ номи, тури (белгиси), метрологик тавсифлари, миқдори ва ишлаб чиқарувчи мамлакат;\nаризага илова қилинадиган меъёрий, техник ва илова қилинган ҳужжатлар рўйхати;\nЎФТТ қиёслаш билан боғлиқ харажатларни тўлаш кафолатланган мажбурият.\n14. Ариза берувчи ДМХ органларига қуйидагиларни тақдим этади:\nЎФТТ, уни транспортда ташиш имконияти бўлмаган тақдирда эса — ваколат берилган қиёсловчиларга синовлар ўтказиш учун зарур шароитларни таъминлаш;\nЎФТТдан фойдаланиш ҳужжатлари;\nқиёслаш усули ва воситаларини регламентловчи меъёрий ҳужжат.\n15. ЎФТТнинг қиёслашда бўлиш вақти 15 иш кунидан ошмаслиги керак, вақт нормаси қиёслаш усулининг меъёрий ҳужжатига (кейинги ўринларда МҲ деб аталади) асосан кўрсатилган муддатдан ошадиган, бироқ 30 иш кунидан ошмайдиган ЎФТТ бундан мустасно.\n16. Қиёслаш ишларини ўтказиш шартлари ариза берувчи ва ДМХ органлари ўртасида тузиладиган шартномада кўрсатилади.\n17. ЎФТТ қиёслаш ушбу Низомга иловадан схема бўйича амалга оширилади.\n18. ЎФТТ бирламчи, даврий, навбатдан ташқари, инспекцион ва эксперт қиёслашлардан ўтказилади.\n19. Бирламчи қиёслашдан ЎФТТ ишлаб чиқаришдан чиқишида ёки уни таъмирлашдан сўнг ўтказилади.\n20. Бирламчи қиёслашдан барча ЎФТТ нусхалари ўтказилиши лозим, метрологик аттестациялашдан ўтказилган ЎФТТ бундан мустасно.\n21. Даврий қиёслашдан фойдаланишда ёки сақлашда бўлган ЎФТТ ўтказилади.\n22. ЎФТТни фойдаланиш (сақлаш) вақтида навбатдан ташқари қиёслаш қуйидаги ҳолатларда ўтказилади:\nузоқ (битта қиёслашлараро интервалдан ортиқ) муддат сақлангандан сўнг ЎФТТни фойдаланишга киритишда;\nЎФТТнинг МҲда кўрсатилган фойдаланиш шароитлари бузилганда;\nЎФТТ қониқарсиз ишлаганда.\n23. Инспекцион қиёслаш давлат метрологик назоратини амалга оширишда ЎФТТнинг қўлланишга яроқлилигини аниқлаш учун ўтказилади.\n24. Инспекцион қиёслашни инспекцион қиёслаш талабларига мувофиқ қиёслаш усулининг МҲда кўзда тутилган тўлиқ ҳажмда ўтказмасликка йўл қўйилади.\n25. Инспекцион қиёслаш натижалари қиёслаш далолатномасида акс эттирилади.\n26. Инспекцион қиёслаш текширилаётган юридик ёки жисмоний шахс вакилининг иштирокида ўтказилади.\n27. Эксперт қиёслаш ДМХ органлари, тергов, прокуратура ёки суд органларининг қарори бўйича ўтказилади. Қиёслаш натижалари бўйича ДМХ органининг раҳбари томонидан тасдиқланадиган хулоса тузилади.\n28. Эксперт қиёслашни ўтказишда манфаатдор томонларнинг вакиллари қатнашиши мумкин.\n29. Қиёслаш натижаларига кўра ЎФТТ қўлланишга яроқли деб тан олинган тақдирда ўлчаш воситасини қиёслаш сертификати берилади, шунингдек, ЎФТТга ёки унинг техник ҳужжатига қиёслаш усулининг МҲга асосан қиёслаш тамғасининг босма изи қўйилади.\n30. Қиёслаш натижаларига кўра ЎФТТ қўлланишга яроқсиз деб тан олинган тақдирда ўлчаш воситасининг қўлланишга яроқсизлиги ҳақида хабарнома ёзиб берилади.\n31. ЎФТТни қиёслаш ишлари учун ҳақ тузилган шартнома шартларига мувофиқ, ариза берувчи томонидан тўланади.\nЮридик ёки жисмоний шахс аризасига кўра эксперт қиёслаш ўтказиш ишлари учун ҳақ ариза берувчи томонидан тўланади.\n32. Қиёслаш ишларининг тегишли тарзда бажарилмаганлиги ва тегишли меъёрий ҳужжатларнинг талабларига риоя қилинмаганлиги учун қиёслашни бажарган ДМХ органи жавоб беради.\n33. ДМХ органи ЎФТТ ариза берувчига топширилгунга қадар қиёслаш натижаларининг ишончлилиги учун жавоб беради.\n34. Мазкур Низом талаблари бузилишида айбдор бўлган шахслар қонун ҳужжатларида белгиланган тартибда жавоб беради.\n35. ЎФТТни қиёслаш натижаларидан норози бўлган тақдирда манфаатдор томон «Ўзстандарт» агентлигига ёки бевосита суд органларига мурожаат қилишга ҳақли.\n36. ЎФТТни қиёслаш бўйича бошқа қоидалар Ўзбекистон Республикаси ўлчашлар ягоналигини таъминлаш тизимининг меъёрий ҳужжатларига асосан тартибга солинади.\nЎлчаш функцияларига эга тиббий техниканинг метрологик назоратини ўтказиш тартиби тўғрисидаги низомга\nЎлчаш функцияларга эга тиббий техникани қиёслашдан ўтказиш\nТиббий техникани даврий синовлардан ўтказиш тартиби тўғрисида\n1. Мазкур Низом тиббий техникани даврий синовлардан ўтказиш тартибини ва ушбу синовларни амалга оширадиган ташкилотлар ўртасидаги ўзаро муносабатларни белгилайди.\n2. Синовлар — бу тиббий техниканинг фойдаланишга яроқлилигини ва унинг хавфсизлигини таъминлаш бўйича ишлар комплекси.\n3. Мажбурий даврий синовлардан (кейинги ўринларда синовлар деб аталади) диагностика ва касалликни даволашда қўлланадиган, меъёрланган метрологик тавсифларга эга бўлмаган тиббий техника ўтказилади.\n4. Техник тавсифлари меъёрий ҳужжатга мувофиқ меъёрланмайдиган тиббий техника меъёрланган метрологик тавсифларга эга бўлмаган тиббий техника ҳисобланади.\nМеъёрланган метрологик тавсифларга эга бўлмаган тиббий техника ўлчаш функцияларига эга бўлган техника туркумига кирмайди.\n5. Тиббий техника номлари рўйхати ва синовдан ўтказиш даврийлиги, Ўзбекистон Республикаси Соғлиқни сақлаш вазирлиги билан келишувга кўра, «Ўзстандарт» агентлиги томонидан белгиланади.\n6. Тиббий техникани синовдан ўтказиш «Ўзстандарт» агентлиги томонидан аккредитацияланган юридик шахслар томонидан, белгиланган тартибда амалга оширилади.\n7. Тиббий техникага, кейинчалик синовлардан ўтказган ҳолда, комплекс техник хизмат кўрсатишдан ўтказувчи юридик шахс ўтказилаётган синов қисми бўйича аккредитацияланган бўлиши керак.\n8. Тиббий техникадан кафолатланган фойдаланиш муддати даврида уни таъмирлаш, техник хизмат кўрсатиш ва синовдан ўтказиш ишлаб чиқарувчи завод (фирма)лар билан шартномага эга бўлган ташкилотлар томонидан амалга оширилиши мумкин. Шартномалар мавжуд бўлмаган тақдирда, кафолатланган муддат даврида ушбу ишлар ишлаб чиқарувчи завод (фирма)лар томонидан амалга оширилади. Бу ҳолда аккредитация талаб этилмайди.\n9. Тиббий техникани даврий синовдан ўтказиш ишлари, қоидага кўра, томонларнинг ўзаро муносабатини тартибга солувчи асосий ҳужжат ҳисобланган шартнома бўйича амалга оширилади. Шартномалар қонун ҳужжатларига мувофиқ ҳамда ушбу Низом талабларини ҳисобга олган ҳолда тузилиши керак.\n10. Синовларни амалга оширувчи ташкилот:\nтиббиёт ташкилотининг тиббий техникани синовдан ўтказиш ишларини бажариш учун берилган аризасига мувофиқ шартномалар тузади;\nтехник текширув ва синов усуллари бўйича ишларни бажаришнинг илғор усулларини жорий этади;\nкомплекс техник хизмат кўрсатишга қабул қилинган тиббий техниканинг конструктив ва фойдаланиш хусусиятлари тўғрисида ахборот йиғади, унинг ишидаги бузилиш сабабларини ўрганади ва умумлаштиради, юқори органларни хабардор қилади ва ишлаб чиқарувчи заводларга рекламациялар тақдим этиш учун дефект далолатномалари тузиш бўйича комиссия ишида иштирок этади;\nтиббиёт ташкилотларига тиббий техникани ўзлаштиришда техник ёрдам кўрсатади, тиббиёт ходимларига ундан фойдаланиш қоидалари бўйича инструктаж ўтказади;\nкомплекс техник хизмат кўрсатишда бўлган тиббий техника ҳисобини юритади. соғлиқни сақлаш органлари ва «Ўзстандарт» агентлигининг расмий сўровига кўра ҳисобга олишга оид ахборотни тақдим этади;\nтиббиёт ташкилотларига тиббий техникани ўрнатишда хоналарнинг Санитария қоида ва меъёрлари қоида ва йўриқнома талабларига мувофиқлигини аниқлашда техник ёрдам кўрсатади.\n11. Тиббиёт ташкилоти:\nтиббий техникани синовдан ўтказиш ишларини бажариш учун шартномалар тузади, шунингдек, тузилган шартномалар мавжуд бўлмаганда, ушбу ишларни бажариш учун ариза беради;\nсиновдан ўтказиш учун зарур шароитларни таъминлайди (хизмат кўрсатилаётган тиббий техникани синаш учун шароит яратади ва зарур бўлганда синов ўтказиш вақтида унинг ишини тўхтатиб туради, хоналар ва муҳандислик коммуникацияларини тайёрлаш ишларини ташкиллаштиради, зарур бўлганда синаш ишларини ташкил қилиш учун ишлаб чиқариш хонасини тақдим этади);\nсиновлар ўтказиш учун хона тайёрлайди ва тиббий техникадан фойдаланиш бўйича ходимлар билан инструктаж ўтказади, синовлар ўтказилган ускуналарни қабул қилади;\nтиббий техникадан оқилона фойдаланиш учун жавоб беради, унинг фойдаланиш бўйича ҳужжати талабларига мувофиқ ишлатилишини таъминлайди ва у билан ишлашга махсус тайёргарликка эга бўлмаган шахсларни қўймайди;\nтиббий техниканинг ишлаш қобилиятини ва ўтказилган синов ишларининг сифатини мунтазам равишда текширади, ушбу ишлар бажарилганлиги тўғрисидаги далолатномани тасдиқлайди;\nтиббиёт ходимларининг тиббий техникадан фойдаланиш ва у билан ишлашда хавфсизлик техникаси қоидалари бўйича таълим олишини ташкил қилади;\nмаҳаллий ташкилотлар томонидан бажарилмайдиган тиббий техникани ўрнатиш, созлаш ва таъмирлаш ишларини ўтказиш учун ишлаб чиқарувчи завод, хорижий фирма ва бошқа ихтисослашган ташкилот вакилларининг чақирувини расмийлаштиради;\nфойдаланишда бўлган ўлчаш функцияларига эга тиббий техника ҳолатини назорат қилади ва унинг «Ўзстандарт» агентлиги бўлинмаларида ўз вақтида қиёслашдан ўтказилишини таъминлайди;\nшартномага ўз вақтида ўзгартиришлар киритиш учун бир ой муддатда синовларни амалга оширувчи аккредитацияланган ташкилотга янги келган ва ҳисобдан чиқарилган тиббий техника ҳақида маълумот юборади;\nмавжуд тиббий техника ҳисобини юритади;\nсиновларни амалга оширувчи мутахассисларни жалб қилган ҳолда (зарур бўлганда) тиббий техникани рўйхатдан чиқаради;\nтиббий ёки бошқа техникаларнинг утилизация қилиш ишларини бажарувчи ташкилотларга топширилишини амалга оширади.\nтиббий техникани таъмирлаш, қиёслашга етказиб берилишини ташкил этади ҳамда ишлар бажарилгандан сўнг уни ўз вақтида қабул қилиб олади.\n12. Синов ишлари тиббий техниканинг муайян турларига тааллуқли бўлган меъёрий-техник ҳужжатлар (давлат, давлатлараро стандартлар, ташкилот стандартлари) талабларига мувофиқ амалга оширилади.\n13. Мажбурий синов қуйидаги иш турларини ўз ичига олади:\nбосим остида ишловчи идишларни (буғли стерилизаторлар ва ҳ.к.) гидравлик синаш;\nерга уловчи қурилмаларни синаш;\nтиббий техника изоляциясининг электр бўйича мустаҳкамлигини синаш.\nБошқа синов турлари тиббий техниканинг алоҳида турларига тегишли меъёрий ҳужжатлар талабларига мувофиқ, шартнома, ариза, келишилган жадвалга кўра ўтказилади.\n14. Тиббий техника навбатдан ташқари техник синовлардан ўтказилиши мумкин.\n15. У ёки бу вазиятларда тиббий техниканинг чиқариш параметрлари ўзгарганда, эҳтиёт қисмларнинг баъзилари алмаштирилганда ёки тиббий техникани навбатдан ташқари синаш, унинг бирор бир қисмининг алмаштирилиши чиқариш параметрларининг ўзгаришига олиб келиши мумкин бўлган таъмирлаш ёки техник хизмат кўрсатишдан сўнг ёки тиббий техниканинг чиқариш параметрлари у ёки бошқа вазиятга кўра ўзгарганлиги гумон қилинган ҳолда ўтказилади.\n16. Тиббий техниканинг навбатдан ташқари техник синовлари ишлаб чиқаришга оид таъмирлаш ишларининг ҳажмига боғлиқ ҳолда тўлиқ ёки қисман бўлиши мумкин.\n17. Ўтказилган синов натижаларига кўра, натижаларга боғлиқ ҳолда, ушбу Низомнинг 1 ва 2-иловаларида келтирилган шакл бўйича тиббий техникани даврий синовдан ўтказиш тўғрисидаги гувоҳнома ёки тиббий техниканинг белгиланган талабларга номувофиқлиги тўғрисидаги синов далолатномаси берилади.\n18. Тиббий техникани синовдан ўтказиш ишлари учун ҳисоб-китоблар белгиланган тартибда тасдиқланган прейскурантга мувофиқ амалга оширилади.\nТиббий техникани даврий синовлардан ўтказиш тартиби тўғрисидаги низомга\nсиновни ўтказган юридик шахснинг номи\nТИББИЙ ТЕХНИКАНИ ДАВРИЙ СИНОВДАН ЎТКАЗИШнинг\nУшбу гувоҳнома ___________________________________________________________________________________________ қўллаган ҳолда\nсинов бўйича меъёрий ҳужжат номи ва белгиланиши\nтиббий техникани синовдан ўтказган юридик шахс номи\nюридик шахс — эгаси\nюридик шахс — ишлаб чиқарувчи\n______________________________________________________________________________________ишлаб чиқарилган (импорт қилинган)\nюридик шахс — ишлаб чиқарувчи ва ипортер давлат\nчиқариш тавсифи_________________________________________________________________________________________________ бўлган\nМҲга мувофиқ чиқариш ва бошқа параметрлар номи\nтиббий техниканинг номи ва белгиланиши, завод рақами\nтиббий техникага бўлган талабларни регламентловчи\nмеъёрий ҳужжатнинг номи ва белгиланиши\nва фойдаланишга йўл қўйилади\nСиновлар ўтказилган сана 20___йил «___»___________\nСинов ўтказган юридик\nТиббий техниканинг белгиланган талабларга номувофиқлиги тўғрисида синов\nсинов ўтказган юридик шахс номи\n_____________________________________________ -сон шартнома асосида 20____ йил __________________________________________ ойида\n_________________________________________________ талабларига мувофиқ _______________________________________________ тиббий\nсинов бўйича МҲ\nтехника синовдан ўтказилди.\nТТ номи, тури\nТалаб бўйича параметрлар\nСиновлардан ўтказишда олинган параметрлар\nОлинган натижаларга мувофиқ серия рақами _________________ бўлган _______________________________ тиббий техникадан фойдаланишга йўл\nСинов ўтказилган сана 20___йил «___»___________\n(Қонун ҳужжатлари маълумотлари миллий базаси, 17.02.2018 й., 09/18/112/0715-сон, 25.04.2019 й., 09/19/348/3006-сон)


Бугунги гапи эртага тўғри келмайдиган «Миллий тикланиш»нинг «сўзамол» номзоди ҳар доимгидек осон, енгил йўл қидираётганга ўхшайди — Мақсуда Ворисова - Халқ сўзи\nБугунги гапи эртага тўғри келмайдиган «Миллий тикланиш»нинг «сўзамол» номзоди ҳар доимгидек осон, енгил йўл қидираётганга ўхшайди — Мақсуда Ворисова\n17:57 21 Сентябр 2021 Сиёсат\nХДП партиясидан Президентликка номзод Мақсуда Ворисова бўлажак сайловдаги рақиби Алишер Қодиров тўғрисида фикрлар билдирди.\n«Бугунги гапи эртага тўғри келмайдиган «Миллий тикланиш»нинг «сўзамол» номзоди ҳар доимгидек осон, енгил йўл қидираётганга ўхшайди. Ғоявий-мафкуравий курашнинг уддасидан чиқа олмагани учун бошқа партияларнинг номзодларига, уларнинг шахсиятига ташланиб кўрди.\nБаҳсли чиқишлардан кейин «Миллий тикланиш» номзодининг рейтинги пастга шўнғиб боряпти. Ўзбекистон сиёсий саҳнасида биринчи бўлиб пайдо бўлган тажрибали партиямизга эски даврни қўмсаш айбини қўйишга уринганлар ниятига эришолмай, энди «Адолат» СДПнинг сиёсат майдонида тажрибасизроқ раҳбари, партия номзодини дебатга, яъни баҳс-мунозарага чорлабди. Бу мақтаниладиган хусусият эмас», дейди Ворисова.\nЎзбекистонда 17 октябрь куни кузатиладиган об-ҳаво маълумоти эълон қилинди\nЯшнобод тумани давлат хизматлари марказининг янги биноси фойдаланишга топширилди


Астана саммитига – 10 йил\nҚР Тўнғич Президенти – Элбоши Нурсултан Назарбаев «ЕХҲТ Астана саммити 2010: тарихий аҳамияти ва долзарблиги» халқаро онлайн-анжумани иштирокчиларига табрик йўллади. Табрикномани Елбасы маслаҳатчиси – ҚР Биринчи Президенти Девонининг Ахборот-таҳлилий қўллаб-қувватлаш бўлими бошлиғи Адил Турсинов ўқиди.\n– Астана шаҳрида 2010 йил декабрь ойида ўтган Европада хавфсизлик ва ҳамкорлик ташкилоти саммитининг 10 йиллигига бағишланган халқаро конференция иштирокчиларига самимий миннатдорчилигимни билдираман. Ушбу юқори даражадаги учрашув Европа, Марказий Осиё ва Шимолий Америкадаги 57 мамлакатни бирлаштирган энг йирик ва энг муҳим трансконтинентал ташкилот – ЕХҲТга Қозоғистон раислиги давридаги энг муҳим воқеалардан бири бўлди. Маълумки, Қозоғистон собиқ Шўро мамлакатлари ҳудудида ЕХҲТни бошқариш мақомига эга бўлган биринчи мамлакатдир, – деди ҚР Тўнғич Президенти.\nЭлбоши Қозоғистоннинг ЕХҲТга раислиги тўғрисидаги аризани тарғиб қилишда бевосита иштирок этганини таъкидлади.\n– Аввало, мен ташкилотнинг ролини жиддий таҳлил қилдим ва мамлакатимизнинг ўз келажагини шакллантириши учун халқаро майдондаги масъулиятли ва тинчликсевар сиёсат орқали умумий муҳит яратиш қобилиятини инобатга олдим. Иккинчидан, мен ЕХҲТга раислик аллақачон сезиларли ютуқларга эришган Қозоғистонни янада демократик ва иқтисодий замонавийлашувига янги туртки беради, деб ўйлардим. Учинчидан, ташкилотга раҳбарлик қилган йили бизнинг фаолиятимиз юксак баҳоланди, – деди Нурсултан Назарбаев.\nЕlbasy.kz, 2021-02-23, 02:48 177


Ингушетия жангариларига Қодировча зарба берилади\n10 апрел 2021, Тошкент вақти: 16:05\nЧеченистон президенти Рамзан Қодиров қўшни Ингушетия ҳудудидаги жангариларга қарши курашни шахсан бошқармоқчи.\nҚодировнинг айтишича, унга бундай топшириқни Россия президенти Дмитрий Медведев берган.\nДушанба куни Ингушетия президенти Юнусбек Евкуровга суиқасд қилиниб, оғир тан жароҳатлари олди. Шу кунда у Москвада даволанмоқда.\nЖангариларга қарши курашнинг Қодировча усули у 2007 йилда президентликка сайланганидан сўнг нисбатан самара берди.\nИнсон ҳуқуқлари ташкилотлари фикрича, Қодиров раҳбарлиги остида тинчликка жангариликда гумон қилинганларни ўғирлаш, шафқатсиз қийноқларга солиш, уларнинг қариндош-уруғлари уйларига ўт қўйиш эвазига эришилган.


Qalampir.uz - Барак Обама шахсий ёрдамчисининг тўйида куёвжўра бўлди\n09:34, 11.01.2017 Олам\nТўй тадбирини АҚШ Давлат котиби Жон Керри олиб борди\nМаълумотларга кўра, Обама Флорида штати Жексонвилл шаҳрига самолётда учиб кетиш олдидан қатор учрашувларни бекор қилган.\nНиколсоннинг илтимосига кўра, амалдаги президент тўйда куёвнинг дўстлари қаторида иштирок этган. Тўй тадбирини АҚШ Давлат котиби Жон Керри олиб борди.\nМарвин Николсон расман Оқ уйда президентнинг турли давлатлар ва тадбирларга ташрифларини уюштирувчи ташкилот раҳбари бўлиб ишлайди. Шу билан бирга, Николсон норасмий равишда Обама билан гольф ўйнаб турарди.\nCBS телекомпанияси мухбирларидан бири Марк Ноллер тўплаган маълумотларга кўра, президентлик лавозими вақтида Барак Обама жами 333 марта гольф ўйнаган. Ушбу ўйинларнинг 192 тасида унга Николсон ҳамроҳлик қилган.\nАниқланишича, Обама келинчак билан ҳам таниш. Хелен Пайчич 2008 йили Барак Обаманинг сайловолди кампаниясида фаолият юритган. Ўшанда Обаманинг жамоасида Хеленнинг отаси флоридалик юрист Стив Пайчич ҳам бўлган.\nТеглар:Барак Обама Гольф Тўй Шахсий ёрдамчиси\nИккинчи жаҳон уруши ҳақида илк хабарни берган журналист вафот этди\n12:58, 17.05.2018 14 377\n11:13, 08.05.2018 13 207\n20:01, 05.05.2018 12 239\n15:22, 02.05.2018 16 193\nТўйлар бўйича қарор столда қолиб кетгани йўқ\n11:16, 25.04.2018 15 909


Ироқда мерган ИШИД жангарисини қарийб 3 ярим минг метр масофадан ўқ узиб ўлдирди\n18:36 / 22.06.2017\nКанаданинг нуфузли қуролли кучлари мергани кишини ўқ узиб ўлдириш мумкин бўлган масофа бўйича жаҳон рекордини ўрнатди. Шу тариқа, ҳарбийлардан бири ИШИДнинг икки жангарисини Ироқда 3450 метр масофадан ўқ узиб ўлдирган. Мўлжални аниқ нишонга олиш учун ўн сония талаб этилган, холос, деб хабар бермоқда The Globe and Mail.\n"Тинч аҳолининг ҳаётига зомин бўлиши мумкин бомбаларга қараганда, биз мерганлардан фойдаланмоқдамиз. Жангарилар шундай масофадан ҳаттоки нима бўлаётганини ҳам тушунишмайди", - деган ҳарбий манба.\nЎқ йирик калибрли McMillan TAC-50’дан узилган. Манба сўзларига кўра, маълумот ҳали текширилмоқда, бироқ, афтидан, бу янги жаҳон рекорди.\nБирлашган тезкор гуруҳ (Joint Task Force) асосан террорчиликка қарши амалиётларда иштирок этади. Бу нуфузли бўлим ҳақида маълумотлар сир сақланади, Канада ҳукумати ҳам, Миллий мудофаа вазирлиги ҳам бўлинма имкониятлари, тузилмаси ва миссиялари ҳақида изоҳ бермайди.\nИроқ ИШИД мерган


Аллоҳ таолога таваккул қилиш «Аллоҳ менинг ризқим ва ишимга Ўзи кафилдир», деб астойдил ишониш ва Ундан бошқани бунга вакил қилмасликдир.\nҚуёш қиздирган, жазирама иссиқ кунда қайта тирилиш кунини эсла ва Аллоҳдан Аршининг соясини, шифти остидаги мақомни сўра!\nАллоҳим! Кундузлари соим, кечалари қоим бўлишда, кўзни тийиш, тилни сақлашда бизга Ўзинг ёрдамчи бўл!\nБир ҳаким зотдан: «Нима учун сизга ёмонлик қилган кишидан ўч олмайсиз?» деб сўрашди. Донишманд табассум билан деди: «Ит мени тишласа, мен ҳам уни тишлашим керакми?»\nОлдингга узр сўраб келган кишини хорлама! Узр сўрагандаги хорлиги унга кифоя қилади.\n«Расулуллоҳ соллаллоҳу алайҳи васаллам дедилар: «Қуръон соҳибига: «Қироат қилиб, кўтарилавер. Дунёда қандай тартил қилган бўлсанг, шундай тартил қил. Сенинг манзилинг охирги қироат қилган оятинг маконида бўлади», дейилади».\nАбу Довуд ва Термизий ривоят қилишган\nБир ҳакимдан: «Нима учун сизга ёмонлик қилишса ҳам, яхшилик қилаверасиз?» деб сўрашди. У шундай деди: «Яхшилигим билан унинг ҳаётини афзал, ўзимнинг кунимни гўзал, тамойилларимни кучли, руҳимни тоза, нафсимни мусаффо қиламан», деб жавоб берди.


Илм имон асоси\nИнсон икки нарса билан комилликка эришади. 1. Юксалиб борувчи мақсад ва интилиш. 2. Қалб кўзини очувчи ва уни тўғри йўлга бошловчи илм. Аллоҳ Таоло айтади: “Аллоҳ сизлардан иймон келтирганларни ва илмга берилганларнинг даражаларини кўтарур”. (Мужодала сураси 11-оят)\nПайғамбаримиз Муҳаммад соллаллоҳу алайҳи васаллам ўз муборак ҳадисларида: “Ҳар бир нарсанинг ўз йўли бор. Жаннатнинг йўли илмдир” деганлар.\nБир донишманд айтади: “Тананинг озиғи егулик ва ичимлик бўлса, ақл ва қалбнинг озиғи илму ҳикматдир”.\nИбн Масъуд розияллоҳу анҳу: “Ҳеч ким олим бўлиб туғилмайди, албатта илм таълим олиш билан бўлади” дедилар.\nАбу Дардо розияллоҳу анҳу: “Илм берувчи ёки илм ўрганувчи ёки тингловчи бўлгин. Тўртинчиси бўлмагин акс ҳолда ҳалок бўласан” дедилар.\nИмом Шофеий роҳимаҳуллоҳ айтадилар: “Илм олиш нафл ибодатлардан афзалдир”.\nШундай экан аввало ниятимизни ва мақсадимизни тўғирлаб олишимиз зарур.\nАбу Суфён шундай деганлар: “ Ният яхши бўлса, илм олишдан афзал иш йўқ”.\nИлм олувчининг зоҳирий кўриниши ва қалби пок бўлиши лозим. Агар қалбда Аллоҳ ёмон кўрган нарса бўлса ундай қалбга илм нури кирмайди. Қачон инсоннинг хулқи ёмонлашса бу қалб ғафлатидандир. Тўғри, яхши ва холис ният қалбнинг руҳи ва мушк- анбаридир.\nАли Ибн Абу Толиб розиялоҳу анҳу: “Илм мол-дунёдан афзал, чунки мол-дунёни сен қўриқлайсан, илм эса сени қўриқлайди, молни сарфласанг камаяди, илмни сарфласанг кўпаяди” дедилар.\nИбн Аббос розияллоҳу анҳу: “Довуд алайҳиссалом ўғли Сулаймон алайҳиссаломга илм, мол-дунё, подшоҳлик булардан ҳоҳлаганингни ол дейилибди. Сулаймон алайҳиссалом илмни танлаган эканлар мол-дунё ва подшоҳлик ҳам қўшиб берилибди” дедилар.\nДемак ният холис Аллоҳ учун бўлса илм ортидан барака, бойлик ҳам эргашиб келар экан.\nҲалил ибҳ Аҳмад айтадилар: Инсонлар тўрт хил бўлади:\n1. Билади ва билишини ҳам билади. У олимдир, унга эргашинг.\n2. Билади, аммо билишини билмайди. У ғафлатда уни уйғотинг.\n3. Билмайди ва билмаслигини ҳам билади. У йўл бошловчига муҳтож, унга йўл кўрсатинг.\n4. Билмайди, билмаслигини ҳам билмайди. У - жоҳил, ундан узоқ бўлинг.\nРасулуллоҳ соллаллоҳу алайҳи васаллам айтганлар: “Илм ўрганувчига бериладиган ажр олимга бериладиган ажрга тенг бўлади”.\nИлм олишда холис нийятда бўлганларни Аллоҳ Таоло бу дунёда ҳам охиратда ҳам ташлаб қўймайди. Уламолар ҳам мана шунга васият қилганлар.\nИмом Ғаззолий ўлим тўшагида ётганларида шогирдлари келиб устоз менга васият қилинг дедилар. Шунда имом Ғаззолий; «доимо нийятинг холис бўлсин» деб қайта-қайта такрорлаб вафот этдилар.\nНийяти холис бўлганлар Аллоҳ Таолонинг меҳр-муҳаббатига эришар эканлар.\nИлм биз учун Росулуллоҳ соллаллоҳу алайҳи васалламдан қолган мерос, ислом динининг ҳаёти ва имон асосидир.\nШундай экан барчамиз илмда холис ошиқлардан бўлайлик. Омин!\nАндижон в. Хўжаобод т. “Юсуф чек” жоме масжиди имоми И.Ураимов.\nАндижон в. Хўжаобод т. “Куфа” жоме масжиди имоми З.Зияиддинов.\n/ Илм имон асоси


Тартибли одам кандай бўлиши кераклигини биласизми бу қизиқ малумот - Tush tabiri\nТартибли одам кандай бўлиши кераклигини биласизми бу қизиқ малумот\nАвтор tushlartabiri На чтение 3 мин Просмотров 11 Опубликовано 10.02.2020\nУ ўз ҳаракатларининг оқибатларига жавобгар.\nУ фақат ўзи ҳақида ўйламайди.\nУ муҳтожларга ёрдам беришга тайёр.\nУ ўз фикрини устун қўймайди.\nУ кичик нарсаларда ҳамиша ҳалолдир.\nБошқа одамларни ҳурмат қилади.\nУ камтарликнинг нима еканлигини билади.\nУ нотўғри қилганини тан олиши мумкин.\nУлар барча нарсани ўз вақтида ишончли бажаради.\nУ жуда меҳрибон.\nОпра Уинфри бундай деган: “Ҳақиқий ахлоқ–кимдир бу ҳақида билиб қоладими ёки йўқлигига қарамасдан,тўғри ишни қилишдир”.\nТартибли ва одоб-ахлоқлилик – баркамол шахснинг аломатидир. Бундай инсонлар ишончли ҳисобланади, улар ҳалол ва меҳрибондирлар ва ҳар ким ўз муҳитида бундай дўсти бўлишни хоҳлайди.\nҲақиқий инсофли шахсни қандай аниқлаш мумкин? У қуйидаги хусусиятларни яшира олмайди:\nМасъулият инсонни ўз қарорларига ва уларнинг оқибатларига маҳкам боғлайди. Қанчалик инсон кучли ва ривожланган бўлса, шунчалик ўз ҳаракатларига жавоб беришга тайёр бўлади. Одатда, масъулиятли шахснинг ўз-ўзини ҳурмат қилиш ривожланган бўлиб, ҳаётнинг устувор йўналишига ега бўлади.\nҲозирги дунёда, жамиятининг манфаатлари ҳақида ўйлайдиган кишини топиш қийин. Бошқалар муҳтожликларини ўз еҳтиёж ва истакларидан юқори қўядиган одамлар ҳақиқий тўлиқликни намоён қилади. Албатта, буни мақтов олиш учун қилмайдилар. Бундай инсонларга буни қилиш жуда муҳимдир.\nУлар вақтларини тежамайди ва муҳтожларга ёрдам беришга доимо тайёр. Улар буни завқ билан қиладилар.\nИнсофли одамлар ҳеч қачон бошқа одамлар ҳақида хулоса қилишга шошилмайдилар. Бошқа одамлар фикрлари ва қарашлари ўзларига мос келмаса ҳам, уларга ҳар доим ўзларини тушунтириш ва муносабатларини давом еттириш имкониятини беради. Улар бу дунёдаги ҳамма нарсани ҳам оддий емас, балки ҳар бир инсоннинг ўз позициясига ега еканлигини билишади.\nТартибли ва одоб-ахлоқлилик – ҳалол бўлишни англатади ва бундай кишининг бутун ҳаётида бу қоидага риоя қилиш қийин емас. Сиз ҳар доим бу одамларга ишонишингиз мумкин, чунки улар ҳатто нажод учун ҳам ёлғон ишлатмайдилар.\nҲурмат одатда еришиладиган бирор нарса деб ҳисобланади, лекин инсофли инсон у билан учрашадиган ҳар бир кишига ҳурмат кўрсатади. Бу одамлар мағрур емас ва бошқалар билан доимо тўғри.\nҲалол одам ўз ютуқлари билан фахрланади, лекин айни пайтда у камтар ҳисобланади. Бошқача айтганда, у ишонч ва такаббурлик ўртасидаги фарқни билади. Бундан ташқари, у ўз – ўзига нисбатдан ҳалол бўлади. У ўзининг кучли тарафларини ва камчиликларини билади.\nКим хато қилганини тан олишни яхши кўради? Ўзини камситилган ва ярадор деб ҳис қилиш ҳеч кмига ёқмайди.. Лекин бу инсофли инсонлар учун емас! Агар улар ҳақиқатан ҳам айбдор бўлсалар, хатоларини тан олишда муаммоларни кўрмайди. Сиз бундай одамларни хато деб еътироф етиш истаги билан осонгина танийсиз. Инсофли инсонлар ҳар доим айбдор бўлсалар, кечирим сўрашга тайёр бўладилар.\nУ ўзи сўзидан чиқиши мумкин. Ҳар қандай вазиятда, бундай кишига таяниш мумкин. Агар у ёрдам беришга ваъда берган бўлса, унда буни амалга оширади.\nИнсофли шахс ҳеч қачон жахлдор ва салбий бўлмайди. У соғлом фикрга ега ва меҳрибонлик кучини тушунади.\nОпра Уинфри бундай деган: “Ҳақиқий ахлоқ – кимдир бу ҳақида билиб қоладими ёки йўқлигига қарамасдан, тўғри ишни қилишдир”.\nЁдингизда бўлсин, инсофли, тартибли ва одоб-ахлоқли инсон инсонлар буни қила олмасликлари учун қиладилар. Аммо бу сифатни ўзингизда ривожлантиришингиз мумкин! Сиз нима деб ўйлайсиз?


Бош саҳифа Ҳикматнома Ўзбек халқ мақоллари\nАйланаси овули, Тўгараги тўркуни. Айрилмагин элингдан, Қувват кетар белингдан. Бадқавм бўлсанг бўл, Беқавм бўлма. Балиқ сув билан тирик, Одам — эл билан. Бегона тупроқ — девона тупроқ. Беткай кетар, бел қолар, Беклар кетар, эл қолар. Бировнинг юртида бек бўлгунча, Ўзингнинг давоми…\nАйрилганни айиқ ер, Бўлинганни бўри ер. Айрилган йўлда қолар, Бўлинган — дўлда. Балиқнинг куни кўл билан, Ботирнинг куни эл билан. Барака — кўпчиликда. Бешнинг боши бўлганча, Олтининг оёғи бўл. Бизники — халтада, Сизники — ўртада. Билганингни элдан аяма. Бир калла давоми…\nАйб йилда эмас, меҳнатда. Аравани от тортар, Кўланкасин — ит. Ари заҳрин чекмаганБол қадрини билмас. Ариқ қазимасанг, отизга сув чиқмас. Арғумоғим жиртак отди, Лойни кўриб таппа ётди. Ахтарган топар. Аҳмоқнинг кулгуси кўп, Дангасанинг — уйқуси. Аҳди борнинг бахти бор. Аҳд давоми…\nБели оғримаганнинг нон ейишини кўр. Берсанг — ейди, урсанг — ўлади. Бир деҳқон омоч билан, Еттовлон чўмич билан. Бировнинг қўли билан тикан юлиш осон. Давлат*нинг иллати бор. Дили покнинг иши — пок. Дили покнинг йўли — пок. Ерга боққан иш давоми…\nАйби борнинг тизи қалтирар. Айбини яширган бой бўлмас. Айтиб қилган ўғирликнинг айби йўқ. Алишар бўлсанг, чинингни айт, Қовушар бўлсанг, сирингни айт. Асли қора оқармас, Асли бузуқ тузалмас. Афтинг қийшиқ бўлса ойнадан ўпкалама. Балиқ бошидан сасир. Бемаҳал юрган қоқилар. Бетга айтганнинг давоми…\nАжалга даво йўқ, Ёмонга — бало. Асл одам ҳеч ўлмас. Аслнинг хатоси бўлмас, Ёмоннинг ошнаси бўлмас. Аччиқни аччиқ кесар. Баст этган ўзар, Қасд этган тўзар. Бахтиёр бўлса замон, Ношукур бўлма — ёмон. Бахши бор жойда яхши бор. Безоридан ҳамма безор. давоми…\nАйтар сўзни айт, Айтмас сўздан қайт. Айтилган сўз — отилган ўқ. Анжом — уй зийнати, Сўз — инсон зийнати. Ариқни сув безар, Одамни — сўз. Аччиқ савол бериб, Ширин жавоб кутма. Аччиқ тил — заҳри илон, Чучук тилга — жон давоми…\nАдоват эмас, адолат енгар. Адолат қиличи кесган қўл оғримас. Адолат қиличи кескир бўлар. Арзон бўлса, олувчидан инсоф кетар, Қиммат бўлса — сотувчидан. Бир хотир, икки хотир, Учида уриб қотир. Бир яхшига бир ёмон ҳар ерда бор. Бировни қарғасанг, ўзингга урар. давоми…\nАблаҳ дўст душмандан ёмон,Не ҳийла билса, ишлатар осон. Ажал олиб келса ёв,Ўлдир, берма ҳеч аёв. Айбсиз дўст излаган дўстсиз қолар. Арпа-буғдой бир кунингга ярайди,Содиқ дўстинг ўлгунингча ярайди. Аш душман дўст бўлмас, Қайнаб қони қўшилмас. Асли душман эл бўлмас, Этакни кессанг, давоми…


МУСТАҚИЛ ФИКРЛАЙДИГАН ЁШЛАР - Ўзбекистон овози газетаси\nМУСТАҚИЛ ФИКРЛАЙДИГАН ЁШЛАР\nюртнинг ишончи, таянчи ва ҳал қилувчи кучидир\n«Ватанимиз келажаги, халқимизнинг эртанги куни, мамлакатимизнинг жаҳон ҳамжамиятидаги ўрни, авваламбор, фарзандларимизнинг униб-ўсиб, улғайиб, қандай инсон бўлиб ҳаётга кириб боришига боғлиқдир. Биз бундай ўткир ҳақиқатни ҳеч қачон унутмаслигимиз керак».\nҲар бир давлатнинг, халқнинг эртанги куни қандай бўлиши ёшларга боғлиқ. Улар келажакнинг асосий ҳал қилувчи кучидир. Бу ҳамма, керак бўлса, бутун дунё аҳли тан олган ҳақиқат. Чиндан ҳам мамлакатда ўсиб, вояга етаётган йигит-қиз мамлакат тақдири учун масъулиятни бўйнига олиб, ўз халқининг эртаси бугунидан янада яхши бўлиши учун интилса, демак, келажакка қатъий ишонч бор, бунда буюк мақсадларнинг рўёби аниқ.\nИстиқлолнинг дастлабки йилларини эслайлик. Давлатимиз раҳбари бежизга биринчи устувор масала сифатида ёшлар сиёсатини давлат ва жамият олдига муҳим масала сифатида қўймади. «Ёшларга оид давлат сиёсатининг асослари тўғрисида»ги қонуннинг қабул қилиниши билан бу борадаги ислоҳотлар янги босқичга кўтарилди ва бугунга келиб юртимиз ёшларининг камоли учун барча шарт-шароитлар яратилди. Эндиги вазифа эса ана шу шароит ва имкониятлардан оқилона фойдаланиб, баркамол авлодни тарбиялашдан иборат. Чунки, дунёқараши ҳар томонлама кенг, тушунчаси юқори йигит-қизлар буюк мақсадларни забт эта олади.\nМамлакат миқёсида бу жараёнда муносиб иштирок этиш мақсадида ЎзХДП қатор лойиҳа ва ташаббусларни илгари сурмоқда. Хусусан, 2008 йилдан буён партия тизимида ўтказиб келинаётган «Ёш сиёсатчи» кўрик-танлови ёшларнинг сиёсий-ҳуқуқий билимини ошириш, истеъдод ва иқтидорини рўёбга чиқариш, ташаббусларини қўллаб-қувватлашда муҳим аҳамият касб этмоқда. ЎзХДП дастури ва Сайловолди дастурида белгиланган вазифаларни амалга ошириш, ёшларда фаол фуқаролик позициясини шакллантириш, юрт тараққиётига дахлдорлик туйғусини кучайтириш билан боғлиқ масалалар танлов шартларида ўз ифодасини топди. Ўтган йиллардан фарқли равишда бу йил танловнинг бошланғич ташкилотлардаги босқичлари ҳам ўтказилди. Бу эса танловга ёшларни янада кўпроқ жалб этишга имкон яратди. Қуйи бўғинларда ғолиб бўлган иштирокчилар туман ва шаҳар босқичларида иштирок этди, иккинчи босқичда ўзини кўрсатганлар вилоят босқичида ўз билими ва истеъдодини намойиш этди.\nХўш, «Ёш сиёсатчи — 2014» кўрик-танловининг вилоят босқичлари қандай ўтказилди? Ёшлар ўзи истиқомат қилаётган ҳудудни ривожлантириш, муайян ижтимоий масалани ҳал қилиш учун қандай ташаббуслар билан чиқмоқда?\nАна шу саволлар билан газетамизнинг вилоят бўйича мухбирлари ва партия фаолларига мурожаат қилдик.\nЎзХДП Самарқанд вилоят кенгаши Матбуот хизмати ходими Шаҳноза Парманованинг қайд этишича, танловнинг биринчи ва иккинчи босқичларида 400 нафардан зиёд ёш иштирок этди. Вилоят босқичида учта шарт бўйича беллашилди.\n— Лойиҳа тақдимоти шарти кўпчиликка манзур бўлди, — дея сўзини давом эттирди у. — Масалан, Пайариқ тумани вакили Исломбек Умиров ўз лойиҳасида жисмоний имконияти чекланган ёшларнинг таълим олиши масаласини қамраб олган. Жумладан, «Е-Таълим» лойиҳаси асосида жаҳон стандартлари даражасида сифатли ва доимий таълимни ташкил этиш мумкин. Кўплаб Европа мамлакатларида ўтказилган тадқиқотлар шуни кўрсатадики, аксарият жисмоний имконияти чекланган ёшларда руҳий тушкунлик, ишончсизлик, умидсизлик, ўзидан кўнгли тўлмаслик кайфияти юқори бўлади. Шу боис бундай ёшларга нафақат маънавий билим, балки руҳий далда бериш керак. Бу лойиҳанинг асосий вазифаларидан биридир. Мазкур лойиҳани кўпчилик ёшлар қўллаб-қувватлади ва уни амалга ошириш бўйича таклифларини беришди.\n— Бугунги кунда энергияни тежаш борасида ижобий натижаларга эришилаяпти, — дейди Пахтачи тумани иштирокчиси Санжар Собиржонов. — Танловга узоқ қишлоқларда истиқомат қилаётган аҳолига қуёш энергиясидан самарали фойдаланиб, тежамкор иссиқхоналар қуриш лойиҳасини тақдим этдим. Бунда ҳаво ҳарорати -5 С даражага қадар бўлганда иссиқхонани иситиш учун ҳеч қандай қўшимча энергияни (электр, газ, дизель, кўмир) ишлатишнинг ҳожати қолмайди.\nБундай иссиқхонани қуриш осон ва арзон. Чунки уни оддий пахсадан, хом-ғиштдан ёки синч қилиб қуриш мумкин. Кун давомида иситиш учун қўшимча ишчи кучи талаб қилинмайди ва у шамолга ҳамда қорга юқори чидамли бўлади.\nКун давомида қуёш туфайли иссиқхонада иссиқлик тўпланади, у кечаси йўқолиб қолмаслиги учун иссиқхона томи махсус термопарда билан ёпилади, ташқарида ҳаво ҳарорати -5С бўлса ҳам, иссиқхона ичида керакли ҳароратни ушлаб туриш мумкин.\nШунингдек, иштирокчилар бошқа шартлар бўйича ўз сиёсий-ҳуқуқий билимлари ва нотиқлик бўйича маҳоратларини намойиш қилишди. Кўрик-танлов сўнггида ғолиблар аниқланди. Унга кўра, Пайариқ туманидан Исломбек Умиров биринчи ўринни қўлга киритиб, республика босқичига йўлланма олди.\nҚашқадарё вилоятида 300 нафарга яқин ЎзХДПнинг ёш аъзолари кўрик-танловнинг биринчи ва иккинчи босқичларида фаол иштирок этиб, улардан 14 нафари вилоят босқичидаги қизғин беллашувда қатнашди.\nБиринчи шартда қатнашчилар ўз ҳудудидаги бирон-бир ижтимоий масалани ҳал этишга қаратилган янги ғоялар асосида ишлаб чиқилган лойиҳаларини тақдим этишди. Иккинчи шартда Президент асарлари, Конституция, сиёсий партиялар, парламент ва сайлов жараёнлари, ёшларга оид қонунлар, Оила, Меҳнат кодекслари бўйича саволларга жавоб беришди. Учинчи шартда эса нотиқлик маҳорати бўйича синов бўлди.\nВилоят партия кенгаши раиси ўринбосари Музаффар Туроповнинг таъкидлашича, кўрик-танловнинг вилоят босқичи жуда қизиқарли ўтган. Лойиҳа тақдимоти шартида Косон тумани вакили Лазиза Аллаярованинг «Қишлоқ ва маҳаллаларда ижтимоий инфратузилмани ривожлантириш муаммоларини ҳал этиш», Чироқчи туманидан Баҳодир Мирзаевнинг «Ёшларни ахборот хуружларидан ҳимоялаш» юзасидан тақдим этган лойиҳалари кўпчиликка манзур бўлди.\nТанловда тўпланган балларга кўра, биринчи ўринни Қамаши тумани вакили Абдусалом Сапаров эгаллади. Муборак туманилик Умида Рўзиқулова иккинчи ўринга лойиқ, деб топилди, китоблик Ферузбек Қобилов учинчи ўринга муносиб кўрилди.\nГазетамизнинг Хоразм вилоят бўйича мухбири Рўзимбой Ҳасаннинг хабар беришича, бу йил ёшлар орасида кўрик-танловга қизиқиш жуда юқори бўлди. Танловда иштирок этиш истагини билдирганлар 400 нафардан ошиб кетди. Иштирокчиларнинг ўз ҳудудидаги ижтимоий-иқтисодий соҳаларнинг аниқ масалалари, қишлоқ жойларда инфратузилмани ривожлантириш орқали янги иш ўринлар яратишни кўзлаган лойиҳалари эътиборга лойиқ.\n— Очиғи, танловни кузатиб, ёшларнинг ижтимоий-сиёсий фаоллиги, билимидан жуда қувондим, — дейди у. — Масалан, ёшлар танлов давомида кўплаб сиёсий-ҳуқуқий адабиётлар, қонунлар ва меъёрий-ҳуқуқий ҳужжатлар билан яқиндан танишиб, юртимизда амалга оширилаётган ислоҳотлардан янада чуқурроқ хабардор бўлишганини исботлашди. Ана шундай фаол ва ташаббускор ёшларимиздан бири бўлган Санъатбек Тожимуродов кўрик-танловнинг Хоразм вилоят босқичида ғолибликни қўлга киритди ва республика босқичига йўл олди. Кўрик-танловда, шунингдек, Қўшкўпир транспорт ва қурилиш касб-ҳунар коллежи ўқитувчиси Дилфуза Ниёзметова, ТАТУ Урганч филиали талабаси Сарвар Қодировлар фахрли ўринлар эгаси бўлди. Бундан ташқари «Энг иқтидорли иштирокчи», «Фаол тарғиботчи» каби еттита номинация бўйича ҳам ғолиблар аниқланиб, фаол иштирокчиларга партия вилоят кенгаши дипломи ва эсдалик совғалари топширилди.\nКўрик-танлов Сурхондарёда ҳам кўтаринки руҳда, қизғин ва баҳс-мунозараларга бой ўтди. Газетамизнинг вилоят бўйича мухбири Абдумалик Ҳайдаровнинг бизга юборган хабарига кўра, унда 14 нафар йигит-қиз баҳс олиб борди.\n— Анъанавий ўтказиб келинаётган танловда қатнашиш истагини билдирган воҳалик йигит-қизлар сони йилдан-йилга ортаётгани қувонарли, — дейди у. — Бу йилги тадбирларда ҳам БПТ, шаҳар ва туман босқичларида 600 дан ортиқ ёш «Мен Ватаним равнақига ҳисса қўшишни хоҳлайман» ғояси остида ўз билимларини синовдан ўтказди. Улар орасида «Зулфия» номидаги давлат мукофоти, Алишер Навоий номидаги Давлат стипендияси, «Юрт келажаги» каби нуфузли танловлар совриндорлари борлиги қувонарли. Шу билан бирга танлов давомида 200 нафардан ортиқ йигит-қиз партиямиз сафига қабул қилинган.\nЁш сиёсатчилар чиқишлари ҳакамлар ҳайъати томонидан баҳолаб борилди. Танлов натижаларга кўра, Сардор Алимов биринчи ўринни эгаллади ҳамда республика босқичида иштирок этиш ҳуқуқини қўлга киритди. Иккинчи ҳамда учинчи ўринлар эса Аббос Тоғаймуродов ва Жамшид Нормуродовга насиб этди.\nКўрик-танловнинг Сирдарё вилоят босқичи қандай ўтказилгани билан қизиқиб, вилоят партия кенгашига боғландик. Вилоят партия кенгаши масъул ходими Жанглиш Ҳасанованинг айтишича, танловнинг вилоятда ўтказилган барча босқичларида бу йил 220 нафар йигит-қиз иштирок этди. Улар орасидан 11 нафари вилоят босқичида қатнашди.\n— Айтиш жоизки, танловнинг вилоят босқичи бугун ёшларнинг ижтимоий-иқтисодий жараёнларга бефарқ эмаслигини яна бир бор яққол кўрсатди, — дейди у. — Очиғи, партиянинг ёш аъзолари сиёсий-ҳуқуқий билими, маҳорати мени лол қолдирди. Демак, ЎзХДПда ана шундай фаол йигит-қизлар қатлами шаклланаётган экан, партия таянчи бунданда мустаҳкам бўлиб бораверади.\nҲакамлар ҳайъати хулосасига кўра, Мирзаобод тумани вакили Мафтуна Эргашева вилоят босқичи ғолиби деб топилиб, республика босқичига қатнашиш ҳуқуқини қўлга киритди. Шунингдек, Гулистон шаҳридан Азимжон Холов иккинчи, Сирдарё туманидан Азизахон Зуфарова учинчи ўринга муносиб, деб топилди.\n— Кўрик-танловнинг Жиззах вилоят босқичида туман ва шаҳарларда ғолиб бўлган 10 нафар ёш сиёсатчи 3 та шарт бўйича беллашди, — дея хабар беради газетамизнинг Жиззах вилоят бўйича мухбири Иброҳим Жонузоқов. — Кўрик-танловнинг биринчи шартида иштирокчилар ҳудудларнинг ижтимоий-иқтисодий ҳолати ва ишлаб чиқаришга бўлган эҳтиёжидан келиб чиқиб, аҳоли бандлигини таъминлаш, касб-ҳунар коллежлари битирувчиларини ишга жойлаштириш, экологик муаммоларни бартараф этиш, ишлаб чиқариш ва хизмат кўрсатишни ривожлантириш орқали ҳудудларни ижтимоий-иқтисодий тараққий эттириш, қишлоқларда замонавий инфратузилмани шакллантириш каби устувор масалаларга урғу беришди.\nИштирокчилар вилоят босқичида ҳам нотиқлик санъати ва билимдонлик синови шартларини аъло даражада бажариб, сиёсий-ҳуқуқий билимини яна бир бор намоён этди.\nТанлов якунида ғолиб аниқланди. Пахтакор тумани вакили Мадинахон Амриддинова биринчи ўринга муносиб деб топилиб, республика босқичига йўлланмани қўлга киритди.\n«Доривор ўсимликларни қайта ишлаш асосида аҳолини сифатли ва арзон дори воситалари билан таъминлаш». Миробод тумани вакили, Тошкент Фармацевтика институти талабаси Ўктамжон Юнусов «Ёш сиёсатчи — 2014» кўрик-танловининг Тошкент шаҳар босқичида шу лойиҳаси билан иштирок этди.\n— Синтез йўли билан олинган кимёвий дори воситасини узоқ вақт узлуксиз истеъмол қилиш инсон организмида турли нохуш ўзгаришларни юзага келтиради, — дейди у. — Шу боис тиббиётда доривор ўсимликларга ва улардан олинадиган препаратларга бўлган талаб ортиб бораяпти.\nРеспубликамиз табиий флораси 4230 та ўсимлик турини ўз ичига олади, улардан 600 га яқини доривор ҳисобланади. Ҳозирда ушбу доривор ўсимликлардан фақатгина 100 дан ортиқроғи илмий тиббиётда қўлланилади. Шуни ҳисобга олган ҳолда янги истиқболли доривор ўсимликларни излаб топиш ва тиббиётга татбиқ этиш фармацевтикада долзарб масалалардан биридир.\nМен биргина «ширинмия» ўсимлигини мисол қилиб олмоқчиман. Амударё ва Сирдарё бўйларида табиий ҳолда ўсадиган бу кўп йиллик ўсимлик илдизи 4-5 метргача етади ва у ўзида 24 фоизгача глициризин кислота сақлайди. Ундан дорихона ва хонадон шароитида шарбат, чой, кукун тайёрлаш мумкин. Ҳосил бўладиган табиий, сифатли ва арзон дори воситаси аҳоли саломатлиги, оила бюджети учун ҳам фойдали ҳисобланади.\n— Сиёсат нима, сиёсатчи ким, унинг фаолияти қандай мезонлар билан ўлчанади, бурчи, жамиятда тутган ўрни нималардан иборат? Мен кўрик-танловда иштироким давомида ана шу саволларга янада батафсил жавоб олдим, — дейди Олмазор туманидан Жаҳонгир Мухторов. — Танлов шартларига тайёргарлик кўриш, унда қатнашиш жараёнида ўзимни худди депутат, партия етакчиларидек ҳис қилдим. Шуни англаб етдимки, интилишдан тўхтамасам, келажакда яхши сиёсатчи бўлиб етишишим мумкин экан.\nЙиғилган балларга асосан биринчи ўринни Сергели туманидан Бекзод Солихов, иккинчи ўринни Учтепа туманидан Хуршид Ботиров, учинчи ўринни Юнусобод туманидан Аъзамжон Ҳожибоев эгаллади. Қолган иштирокчилар турли номинациялар билан тақдирланди. ўолибларга диплом ҳамда эсдалик совғалари топширилди. «Ёш сиёсатчи» танловининг вилоят босқичи янги иқтидор эгалари, келажакда сиёсатчи, депутат ва партия етакчиси бўлиш истагидаги йигит-қизларни кашф этди. Ижтимоий-иқтисодий, сиёсий фаоллик кўрсатишга интилувчан ёшлар сафи янада кенгайди. Ватан равнақига ҳисса қўшишни ўз бурчи деб биладиган ёшлар эндиликда республика босқичига қизғин тайёргарлик кўришмоқда.\nДавлатимиз раҳбари шу йил Наврўз байрамига бағишланган тантанали маросимдаги табрик сўзида ўзлигини, ўз қадр-қимматини, Ватани олдидаги ўз бурчини чуқур англаган, ўз олдига баланд марралар қўйиб, дунёдаги барча тенгдошлари билан беллашувга тайёр фарзандларимиз бизнинг ишончимиз ва таянчимиз, ҳал қилувчи кучимиз, деб юксак қадрлагани бугунги навқирон авлодни янада руҳлантирмоқда, уларга катта ишонч бермоқда. Бунинг тасдиғи «Ёш сиёсатчи» кўрик-танловида ҳам ўз ифодасини топмоқда.


Қўшнилар ўзаро бир-бирини ҳақорат қилиши оғир оқибатларга олиб келди – ВОҲА\n27.02.2020 27.02.2020 Voha gazetasi\nҚорақалпоғистон. 2020 йилнинг 25 февраль куни тахминан соат 11:00 ларда Беруний туманидаги “Тинчлик” овулида 28 ёшли Г.Б. ва унинг қайнонаси 56 ёшли Г.Ш. қўшниси 36 ёшли Х.Д. билан ўзаро бир-бирларини ҳақорат қилиб жанжаллашиб, жанжал вақтида, Х.Д.нинг эри 39 ёшли И.С. хотинини ёнини олиш мақсадида, қўшниси Г.Б.нинг бош қисмига кетмон билан уриб унга тан жароҳати етказган, натижада Г.Б. шифохонага мурожаат қилган.\nМазкур ҳолат юзасидан Беруний тумани ИИБ ҳузуридаги Тергов бўлими томонидан Ўзбекистон Республикаси Жиноят кодексининг 104-моддаси 1-қисми (қасддан баданга оғир шикаст етказиш) билан жиноят иши қўзғатилган. Ҳозирда дастлабки тергов ҳаракатлари давом эттирилмоқда.


Кулолчиликни ривожлантиришга имтиёзли кредитлар, субсидиялар ва солиқ имтиёзлари тақдим этилади | NORMA.UZ\nПрезидентнинг 23.03.2021 йилдаги «Кулолчиликни жадал ривожлантириш ва қўллаб-қувватлаш чора-тадбирлари тўғрисида»ги ПҚ-5033-сон қарори қабул қилинди.\nҲужжат билан анъанавий ва замонавий кулолчиликни янада ривожлантиришнинг асосий йўналишлари белгиланди, шунингдек қуйидагилар тасдиқланди:\n2021−2023 йилларда кулолчилик маҳсулотларини ишлаб чиқариш ҳажмини ошириш бўйича истиқболли режа кўрсаткичлари;\nа) в 2021−2022 йилларда кулолчилик ривожланган ҳудудларда қурилиши режалаштирилган кулолчилик марказларининг манзилли рўйхати;\nб) республика ҳудудидаги ҳунармандчилик марказлари, йирик савдо мажмуалари, туристик маршрутга киритилган объектлар ва бозорларда кулолчилик маҳсулотлари савдосини ташкил қилиш бўйича манзилли рўйхат;\nЎзбекистон Республикасининг хорижий давлатлардаги дипломатик ваколатхоналари биноларида ташкил этилган шоурум, йирик шаҳарларда очилган доимий ишлаб турувчи кўргазма зали ва савдо дўконларига маҳсулот намуналари етказиб беришни йўлга қўйиш бўйича «Йўл харитаси».\nЯнгидан ташкил этиладиган кулолчилик марказларидаги турар ва нотурар жойлар учун мол-мулк ва ер солиғи ставкалари мазкур жойларга нисбатан мулк ҳуқуқи кулолларга берилган ойдан бошлаб уч йил давомида 50% миқдорида ўрнатилади.\nОилавий тадбиркорликни ривожлантириш дастури доирасида ҳунармандчилик учун МБнинг асосий ставкасида 500 млрд сўм миқдорида кредит ажратилади.\n«Ҳунарманд» уюшмаси ҳузуридаги «Craft and art» МЧЖга қуйидаги миқдорларда субсидиялар ажратилади:\n2021 йилда − 5 млрд сўм миқдорида;\n2022 йилда − 5 млрд сўм миқдорида.\nБандликка кўмаклашиш давлат жамғармаси ҳисобидан 2021 йил 1 апрелга қадар «уста-шогирд» анъаналари асосида ёшларга ҳунар ўргатаётган кулолларга шогирдлар тайёрлаши, зарур хом ашё сотиб олиши ва шогирдларни иш ҳақи билан таъминлаши субсидиялар ажратиш тартиби жорий этилади.\nҲар йили «Темир дафтар», «Аёллар дафтари» ҳамда «Ёшлар дафтари»га кирилган янги турмуш қураётган 100 минг нафар хотин-қизларга кулолчилик маҳсулотлари тўпламини совға қилиш тизими йўлга қўйилади.\nХалқаро аэропортлар «Duty free» ҳудудларида ва темир йўл вокзалларида кулолчилик ва бошқа турдаги ҳунармандчилик маҳсулотлари савдоси учун махсус жойлар ажратилади.\nВазирлик, идоралар, тижорат банклари ҳамда давлат корхоналарига 2022 йил 1 сентябрга қадар кулоллар билан тўғридан-тўғри шартнома тузиш орқали кулолчилик маҳсулотларини харид қилишга рухсат берилди.\n«Ўзсаноатқурилишбанк» АТБнинг Фарғона вилояти Риштон туманида ташкил этилган Халқаро кулолчилик маркази ҳудудида кулоллар учун қурилган хонадонларни сотиб олиш мақсадида:\nушбу турар жойлар қийматининг 50%и миқдорида кулолларга бошланғич бадалсиз, фақат мазкур хонадонлар гарови остида 20 йил муддатга, уч йил имтиёзли давр билан, МБнинг асосий ставкасида ипотека кредитлари ажратилади;\nмазкур турар жойлар қийматининг 50%и миқдори қоплаб берилади.\n«Ўзсаноатқурилишбанк» АТБ томонидан:\nРиштон туманида яна учта кулолчилик марказини қуриш мақсадида Фарғона вилояти ҳокимлиги томонидан танлаб олинган ташаббускор тадбиркорларга – МБнинг асосий ставкасида кредитлар;\nқуриб битказилган марказлардаги хонадонларни сотиб олиш мақсадида кулолларга – бошланғич бадалсиз, фақат мазкур хонадонлар гарови остида 20 йил муддатга, уч йил имтиёзли давр билан МБнинг асосий ставкасида ипотека кредитлари;\nмамлакат ички бозорида ишлаб чиқарилган кулолчилик маҳсулотларини харид қилиш учун алоҳида – уч йил муддатга таъминотсиз МБнинг асосий ставкасида истеъмол кредитлари ажратилади.\nКулолчилик маҳсулотларини ички ва ташқи бозорларда сотиш ва сотиб олиш юзасидан ягона платформа ишга туширилади, шунингдек кулолчилик маҳсулотлари электрон тижорат (E-commerce) йўналишида кенг қўлланиладиган Интернет жаҳон ахборот тармоғи веб-сайтлари орқали сотилиши бўйича ташкилий ишлар йўлга қўйилади.\nҲужжат Қонун ҳужжатлари маълумотлари миллий базасида эълон қилинган ва 24.03.2021 йилдан кучга кирди.


Ўзбекистон бокс терма жамоаси юлдузли таркиби Россияда “Губернатор Кубоги”да иштирокини бошлади - Zamin.uz\n18:11 / 20.04.2021\nҲозирда юртимизда бокс спорт турига бўлган қизиқиш йилдан-йилга ошиб бормоқда. Шу вақтга қадар Ўзбекистон жаҳонда ҳар доим юқори поғоналар учун курашадиган кучли боксчиларни етиштириб чиқармоқда. Ана шундай юлдузли таркибга эга бўлган терма жамоа ҳар йили Россиянинг Санкт-Петербург шаҳрида бўладиган "А" классдаги “Губернатор Кубоги” мусобақасида иштирок этиб келмоқда.\n“Губернатор Кубоги” 2009 йилдан бошлаб қарийб 12 йилдан буён 10 та вазн тоидасида (-49 кг, -52 кг, -56 кг, -60 кг, -64 кг, -69 кг, -75 кг, -81 кг, -91 кг, +91 кг) ўтказилиб келинмоқда. Ушбу йиллар давоми турнирда Олимпиада ўйинлари чемпионлари Ҳасанбой Дўсматов ва Евгений Тишенко, Олимпиада совриндорлари Виталий Дунайцев, Михаил Алоян, бронза медаль эгаси ва 3 карра жаҳон чемпиони Лазаро Альварес, жаҳон ва Европа чемпиони Муслим Гажимагомедов, Европа чемпиони Дмитрий Асанов каби боксчилар мунтазам қатнашиб келган.\nШунингдек, жаҳон бокс оламида ўз номига эга бўлган Александр Поветкин, Денис Лебедов, Рой Жонс каби юлдузлар мусобақа меҳмони сифатида ташриф буюрган.\nЎтган йили дунё бўйлаб авж олган коранавирус пандемияси сабаб ушбу мусобақа ҳам ўтказилмади. Мана яна бир йиллик танаффусдан сўнг, жорий йилнинг 19-24 апрель кунларида Санкт-Петербург шаҳридаги “Sibur Arena ” мазкур йирик турнирни ўзида қабул қилади. Мусобақага ҳамюртлартларимиз билан бир қаторда Куба, Қозоғистон, Ҳиндистон, Шотландия, Таиланд, Нидерландия, Марокаш каби 15 дан ортиқ давлатлардан энг кучли боксчилар медаллар учун баҳс олиб боради.\nВакилларимизнинг ушбу мусобақада қайд этган натижалари.\nЎтган йиллар мобайнида ўзбекистонликлар юқори даражада иштирок этиб, энг кучлилар сафида эътироф этилган. Хусусан, 2010 йилда терма жамоасимиз илк бора қатнашишига қарамасдан -52 кгда Жасурбек Латипов, -60кгда Бобур Аитбаев ва -91кг вазнда Мирзоҳид Абдуллаев бронза медални қўлга киритган бўлса, яна 3 нафар боксчиларимиз Орзубек Шойимов (-56 кг), Қобилжон Бобожонов (-64 кг), Шуҳрат Абдуллаев (-75 кг) финалда имкониятни бой бериб, кумуш медаль билан тақдирланган.\n2017 йилга келиб, Исроил Мадримов (-75 кг) ва Шунқор Абдурасулов (-60 кг) олтин медалга, Санжар Турсунов (-91 кг) эса кумуш медални қўлга киритди.\n2018 йилги жанглар ўта шиддатли ва эсда қоларли воқеаларга бой бўлди, десак муболаға бўлмайди. Ўзбекистон терма жамоаси аъзолари 10 вазндан 9 тасида ярим финалга қадар етиб борган. Ярим финал жангларида Жасурбек Латипов (-52 кг), Иқболжон Холдоров (-64 кг), Санжар Турсунов (-91 кг) рақиблар тўсиғидан ўта олишмаган. Финал жангларида боксчиларимиз асосан мезбон боксчиларга қарши тўқнаш келди.\n-49 кг вазн тоифасида Рио Олимпиадаси ғолиби Ҳасанбой Дўсматов Батор Сагалуевга (3:2 ҳисобида) аламли тарзда имкониятни бой берган бўлса, -56 кгда икки ўзбек боксчилари Миразизбек Мирзаҳалилов ва Шаҳобиддин Зоиров ўзаро тўқнаш келиб қолишди. Шиддатли кечган баҳсда Мирзаҳалилов Олимпиада ўйинлари чемпиони Зоиров устидан 5:0 ҳисобида ғалаба қозонган.\n-60 кгда Алберт Батиргазиев эса Шунқор Абдурасуловни 4:1 ҳисобида таслим қилди. -75 кгда финалга қадар етиб келган Исроил Мадримов Глеб Бакшига ҳеч қандай имконият қолдирмади 5:0.\n-81 кг финал жангида Бектемир Мелиқўзиев Георги Кушиташвили, +91 кг вазнда Баҳодир Жалолов Владислав Муравинни мағлуб этиб, олтин медалга сазовор бўлди. Шундай қилиб, 4 олтин 3 кумуш билан Ўзбекистон жамоаси умумжамоа ҳисобида Россиядан сўнг иккинчи бўлди.\n2019 йилда медаллар сони гарчи кам бўлган бўлса-да, умумжамоа ҳисобида биринчи ўринни эгаллаган эдик. Финалга қадар етиб келган 3 нафар боксчиларимиз Абдумалик Ҳалаков (-56 кг), Иқболжон Холдоров (-69 кг), Козимбек Мардонов (-81 кг) ғалаба қозонган ва ушбу натижа умумжамоа ҳисобида биринчиликни олиб келган эди.\nБу галги таркиб қандай кўриниш олди?\nБу сафар мусобақада иштирок этиш учун Ўзбекистон энг кучли чарм қўлқоб усталари билан жўнаб кетди десак янглишмаган бўламиз.\n-49 кг: Нодиржон Мирзаҳмедов – Осиё чемпиони (2019 йил).\n-52 кг: Шаҳобиддин Зоиров – 2 карра Осиё чемпионати (2013, 2015 йиллар) ва Осиё ўйинлари (2014 йил) кумуш медалчиси, жаҳон чемпиони (2019 йил), Олимпиада чемпиони (2016 йил). Токио Олимпиадаси йўлланмасини ҳам қўлга киритган. “Губернатор Кубоги” 2018 йил кумуш медаль соҳиби.\n-56 кг: Миразизбек Мирзаҳалилов – Осиё ўйинлари чемпиони (2018 йил), Осиё ва Жаҳон чемпиони (2019 йил), Токио Олимпиада йўлланмасини қўлга киритган. “Губернатор Кубоги” 2018 йил олтин медаль соҳиби.\n-60 кг: Абдумалик Ҳалаков – ёшлар ўртасида Осиё, жаҳон ва Олимпиада чемпиони (барчаси 2018 йилда). “Губернатор Кубоги” 2019 йил олтин медаль соҳиби.\n-64 кг: Элнур Абдураимов – Осиё чемпиони (2017 йил), жаҳон чемпионати бронза медали соҳиби (2015 йил). Токио Олимпиадаси йўлланмасини қўлга киритган.\n-69 кг: Бобоусмон Ботуров – Осиё ўйинлари (2018 йил) ва Осиё чемпиони (2019 йил), жаҳон чемпионати бронза медали эгаси (2019 йил). Токио Олимпиадаси йўлланмасини қўлга киритган.\n-75 кг: Фанат Қаҳрамонов – жаҳон чемпионати қатнашчиси (2019 йил). Токио Олимпиадаси йўлланмасини қўлга киритган.\n-81 кг: Дилшодбек Рўзметов – жаҳон чемпионати кумуш медалчиси (2019 йил). Токио Олимпиадаси йўлланмасини қўлга киритган.\n-91 кг: Санжар Турсунов – Осиё чемпионати кумуш (2019 йил), жаҳон чемпионати бронза медали соҳиби (2017 йил). Токио Олимпиадаси йўлланмасини қўлга киритган. “Губернатор Кубоги” 2017 йил кумуш, 2018 йил бронза медаль соҳиби.\n+91кг: Баҳодир Жалолов – Осиё ва жаҳон чемпиони (2019 йил). Токио Олимпиадаси йўлланмасини қўлга киритган. “Губернатор Кубоги” 2018 йил олтин медаль соҳиби.\nЭслатиб ўтамиз, кечаги кунги баҳсларда -56, 64 ва 75 кг вазнли боксчилар ўз жангларини ўтказди. Даставвал, -56 кгда Миразизбек Мирзаҳалилов ҳиндистонлик боксчидан устун келган бўлса, куннинг энг сўнги тўқнашувида -75 кг вазн тоифасида Фанат Қаҳрамонов Беларусь вакили Виталий Бондаренкога имкониятни бой бериб, ўз иштирокини якунлади.\nКелгуси жангларда юртдошларимизга омад тилаб қоламиз!\nЖалол Ахмедов тайёрлади\nТадбиркорларга туну кун фаолият юритиш ҳуқуқи берилади\n14-05-2021, 08:00, Жамият\n14-05-2021, 09:55, Спорт\n14-05-2021, 08:30, Жамият\nЯнгиликлар » Спорт » Ўзбекистон бокс терма жамоаси юлдузли таркиби Россияда “Губернатор Кубоги”да иштирокини бошлади\n«Қўлларини боғлаб, икки соат зўрлашган». Андижонда 18 ёшли келинни зўрлаганликда олти киши гумон қилинмоқда\nКеча, 21:06, Жамият\nАндижонда 5 ойлик келинчак 5 нафар эркак томонидан зўрлангани айтилмоқда\nУшбу инфекциялар билан оғриган бўлсангиз, юрагингиз алоҳида парваришни талаб этади\nКеча, 19:45, Ҳаёт тарзи\nШавкат Мирзиёев Ўзбекистоннинг ташқи қарзи ҳақида гапирди\nКеча, 19:09, Иқтисодиёт\nКеча, 10:25, Маданият\nКеча, 09:13, Жамият\nКеча, 10:56, Жамият\nКеча, 15:10, Спорт\nКеча, 11:26, Дунё\nКеча, 08:40, Спорт


Жомбойда депутат сўровига лоқайд раҳбарнинг иши судда кўрилди - zarnews.uz\nЖомбойда депутат сўровига лоқайд раҳбарнинг иши судда кўрилди\nСиёсий партия ва депутатларнинг ҳисоботига ҳеч кўзингиз тушганми? Ижтимоий тармоқда шундай партиянинг чораклик ҳисоботи берилган экан. Уч ой давомида 200 та депутатлик сўрови жавобсиз қолгани қайд этилибди.\nҚонунга риоя этмаган мансабдор шахсларга қандай чора кўрилгани эса айтилмаган. Негадир, бу суд амалиётида ҳам кам учрайди. Аммо яқинда Жомбой туманида шундай ҳолат юз берди. Лоқайд раҳбарнинг иши судда кўрилди.\nДепутат ҳам халқ манфаатини ўйлаб иш юритади. Ҳар бир мурожаат ортида инсон тақдири турганини англайди. Кези келганда, мансабдор шахсга сўров юборади. Шу орқали муаммоларга ечим излайди. Демак, раҳбар ҳам унинг мурожаатини эътиборсиз қолдириши, ваколати доирасида тушунтириш бермаслиги мумкин эмас.\nЯна бир гап. Бундай мурожаатлар амалдаги қонунларга асосланиб ўрганилмайди. Олий Мажлис Қонунчилик палатаси ва депутатлик мақомига оид қонунлар асосида тартибга солинади.\nМансабдор шахс депутатлик сўровини олгач, ўн кундан кечиктирмай жавоб юбориши лозим. Йўқса, бундай хатти-ҳаракат сенатор ва депутат фаолиятига тўсқинлик, деб баҳоланиши мумкин.\nАфсуски, туман ветеринария бўлими раҳбари шуни вақтида англаб етмади. Халқ демократик партиясининг туман кенгаши депутати юборган сўровни жавобсиз қолдирди.\nМурожаатда кўтарилган масала, берилган саволлар билан танишдик. Унда аҳолини қийнаб келаётган долзарб муаммо кўтарилган. Депутат мурожаатлар билан ишлаган. Аммо тизимдаги тартибсизлик соҳага бевосита алоқадор раҳбарни қизиқтирмабди. Йўқса, иш ҳажми кўплигини рўкач қилиб, жавоб ёзишдан қочмаган бўларди.\nДепутат халқ номидан иш кўради, дедик. Унинг таклиф ва ташаббуслари қоғозда қолиб кетар экан, жамиятда норозилик кайфияти шаклланади. Аҳолининг партия ва депутатлар фаолиятига ишонч ҳисси камайиб боради. Бу жамиятни инқирозга етаклаш билан баробар.\nАслида фуқаро ҳам, депутат ҳам халқнинг вакили. Уларнинг мурожаат ва ҳуқуқлари қонун ҳимоясида. Суд шуларни ҳисобга олиб, қарор чиқарди.\nҲуқуқбузар маъмурий жавобгарликка тортилди.\nЖомбой тумани прокурорининг катта ёрдамчиси.\nТеглар: депутатлар суд иши\nХалқ депутатлари Самарқанд вилояти Кенгашида бўшаб қолган депутатлик ўринларига 4 октябрь куни сайлов ўтказилади\nЁш депутат Сенат раисига аграр соҳани рақамлаштириш бўйича таклиф берди\nДепутат фикри: вақтинчалик чоралар билан камбағалликни енгиб бўлмайди\nДепутат контракт тўловларини камайтиришни таклиф қилмоқда\nЖиноят ишлари бўйича судлар хусусий ажрими билан 7 киши ишдан бўшатилган. Судья йўл қўйган хатоси учун чора олганми?\nСудга босим ўтказишга ҳеч ким ҳақли эмас\nМолдавияда яширин вертолёт заводи фош этилди\nПандемия даврида “Самарқанд аэропорти” орқали 20 та чартер рейсда 4 307 нафар фуқаролар учиб келган\nМеҳнатга лаёқатсизлик даври қандай расмийлаштирилади?\nАсалари дунёдаги энг керакли ҳашарот сифатида тан олинди\n14 нафар самарқандлик коронавирус юқтирган\nАҚШда авж олган ёнғин тутунлари Европагача етиб борди\nкоронавирус мактаблар тест синовлари олий таълим вакцина коронавирус юқиш Пахтачи Саноат божхона ob-havo Япония Самарқанд тумани


Видео: Ўйин бошланишига 1 соат қолганида янги клубга ўтган футболчи ўйин қаҳрамонига айланди\n18:26 / 15.01.2017\nАнглия ёшлар терма жамоаси ва «Эвертон» клуби ҳимоячиси Каллум Коннолли 14 январь куни ижара асосида чемпионшип вакили «Уиган» сафига ўтди. Унинг трансфери ҳақида «Уиган»нинг навбатдаги тур ўйини бошланишига бир соат вақт қолганида эълон қилинди.\nБу футболчи бекорга чақирилмаганди ва у дарҳол бошланғич таркибдан жой олди. «Уиган»ни «Бертон»га қарши ўта оғир сафар учрашуви кутиб турганди. Икки жамоа ҳам лигада жон сақлаб қолиш учун кураш олиб бормоқда.\nТрансфердан 2 соат ўтибоқ бу футболчи «Уиган» мухлислари қаҳрамонига айланди – у иккита гол уриб, жамоага ўта муҳим ғалаба олиб келди.\nЎйиндан кейин жамоа мухлислари унга атаб бир нечта қўшиқ куйлади.\nБританияда коинотга картошка-гўштли пирог учирилди


ЖАМБУЛДАГИ ФОЖИА: КУРБОНЛАРНИНГ БАРЧАСИ УЗБЕКИСТОН ФУКАРОЛАРИ ЭМАС, ТИВ ЭСА ХОЗИРЧА АНИК МАЪЛУМОТ БЕРМАЯПТИ – КУН УЗ\nГлавная / Жахон / ЖАМБУЛДАГИ ФОЖИА: КУРБОНЛАРНИНГ БАРЧАСИ УЗБЕКИСТОН ФУКАРОЛАРИ ЭМАС, ТИВ ЭСА ХОЗИРЧА АНИК МАЪЛУМОТ БЕРМАЯПТИ\nЖАМБУЛДАГИ ФОЖИА: КУРБОНЛАРНИНГ БАРЧАСИ УЗБЕКИСТОН ФУКАРОЛАРИ ЭМАС, ТИВ ЭСА ХОЗИРЧА АНИК МАЪЛУМОТ БЕРМАЯПТИ\n20.04.2019\tЖахон Comments Off on ЖАМБУЛДАГИ ФОЖИА: КУРБОНЛАРНИНГ БАРЧАСИ УЗБЕКИСТОН ФУКАРОЛАРИ ЭМАС, ТИВ ЭСА ХОЗИРЧА АНИК МАЪЛУМОТ БЕРМАЯПТИ 101 Показы\nЖамбул областининг Кордай тумани худудида, «Олмаота-Тошкент» автойулининг 181-километрида йуловчи автобус агдарилиб кетиши окибатида халок булганлар ва жабрланганлар орасида Узбекистон фукароларидан ташкари, Козогистон ва Тожикистон фукаролари хам бор. Бу хакда Козогистон ИИВ матбуот хизматига асосланган холда Tengrinews хабар таркатди.\n«Йул-транспорт ходисаси окибатида халок булганларнинг 7 нафари Козогистон, 3 нафари Узбекистон фукароси, яна бир кишининг шахси аникланмади. Жабрланган холда шифохонага ёткизилганлар орасида эса Козогистон, Узбекистон ва Тожикистон фукаролари бор», дейилган хабарда.\n20 апрель куни тонгда, махаллий вакт билан соат 05:09да Козогистон жанубидаги Жамбул области Кордай тумани худудида, «Олмаота—Тошкент» трассасининг 181-километрида Van Hool русумли йуловчи автобуси иштирокида йул-транспорт ходисаси юз берди. Автобусдан олдинда кетаётган Toyota Camry автомобили юк машинаси билан тукнашгач, хайдовчиси тукнашувдан кочишга уринган ва автобус агдарилиб кетган.\nХодиса жойида 8 киши халок булган, 32 киши турли даражадаги тан жарохатлари билан шифохонага олиб борилган, кейинрок уларнинг 3 нафари вафот этган.\nДастлаб, Узбекистон ТИВ Жамбулдаги ЙТХ окибатида халок булганлар Узбекистон фукаролари эканини тасдикловчи ахборот йуклиги, жарохатланганларнинг 7 нафари узбекистонликлар экани хакида хабар берганди.\nКейинрок Козогистон президенти Косим-Жумарт Тукаев твиттердаги расмий сахифасида Жамбулдаги фожиа хакида хабар колдириб, бу ЙТХ окибатида Узбекистоннинг 11 нафар фукароси халок булганини билдирганди.\nСледующая Прокуратура органлари давлатга етказилган 293 млрд сум зарарни ундирди


Бахту иқболнинг асоси – КУН УЗ\nГлавная / Маданият / Бахту иқболнинг асоси\nAnvar 24.03.2018\tМаданият Comments Off on Бахту иқболнинг асоси 18 Показы\nЕр юзида яшайдиган инсонларнинг бахт ҳақидаги фикри турфа хил. Ҳар ким бахтни ўз дунёқарашидан келиб чиқиб тасаввур қилади. Кимгадир саломатлик, ким учун моддий фаровонлик бахт саналса, яна кимдир бағри бутунликни бахт, деб билади. Буларнинг ҳаммаси бир туйғуда туташади. У ҳам бўлса, кўнгил хотиржамлигидир. Қалбда хотиржамлик, ҳузур-ҳаловат бўлмас экан, инсонга ҳеч нарса татимайди. Айтиш лозим, мустақиллик сабаб биз ана шундай улуғ неъматга эришдик.\nБугун, яхши ниятдаги инсон ўзи истаган мақсадни амалга ошириши мумкин. Хоҳласа, илм олади, тажриба орттириш учун жаҳоннинг турли олий ўқув юртларида ўқийди, истаса, тадбиркорлик билан шуғулланиб, оиласи ва жамият фаровонлигига ҳисса қўшади. Бунинг учун юртимизда барча қонуний асослар мавжуд. Бу қонунлар, шубҳасиз, Бош қомусимиз – Ўзбекистон Республикаси Конституцияси асосида ишлаб чиқилган.\nДавлатимиз Конституциясини “Бахтимиз қомуси” деб таърифлайдилар. Ҳақиқатан шундай. Ундаги бандлар, дини, ирқи, ёши, жинси, ижтимоий мавқеидан қатъи назар, барча учун бирдек манфаатли ва тааллуқлидир. Масалан, 31-моддада: “Ҳамма учун виждон эркинлиги кафолатланади. Ҳар бир инсон хоҳлаган динига эътиқод қилиш ёки ҳеч қайси динга эътиқод қилмаслик ҳуқуқига эга. Диний қарашларни мажбуран сингдиришга йўл қўйилмайди”, деб белгиланган. Ана шу моддада халқимизнинг бағрикенглик, ижтимоий адолат ва холислик сингари хислатлари ўз аксини топган. Бу, эътиқод эркинлиги нақадар муҳим масала эканини билдиради. Зеро, бугун мамлакатимизда 130 дан зиёд миллатга мансуб фуқароларлар 16 та диний конфессияга эътиқод қилиб келмоқда. Аҳолининг миллий анъаналари ва диний эътиқоди учун шарт-шароит яратиш Конституциямиз билан кафолатланиб, халқимиз тенг ҳуқуқлилик асосида демократик, ҳуқуқий давлат ва кучли фуқаролик жамияти қуриш йўлида ягона оила каби аҳил-иноқ яшаб келмоқда.\nҲозирда юртимизда 2200 дан зиёд диний ташкилот, 140 га яқин миллий-маданий марказ фаолият юритмоқда. Бу бежиз эмас, албатта. Сабаби, мана шу тотувлик ва эркинлик мустаҳкам қонуний асосга эга. Бугунги кунда давлатимиз томонидан турли динларга мансуб қадриятларни асраб-авайлаш, барча фуқароларга ўз эътиқоди тақозо этган амалларни бажариш учун зарур шароитларни яратиб бериш, динлар ва миллатлараро ҳамжиҳатликни янада мустаҳкамлашга алоҳида эътибор қаратилмоқда.\n1991 йилда қабул қилинган, 1998 йилда янги таҳрирдан чиққан “Виждон эркинлиги ва диний ташкилотлар тўғрисида”ги қонун, Ўзбекистон Республикаси Президентининг 20 га яқин фармони, Вазирлар Маҳкамасининг 50 дан зиёд қарори мамлакатимизда диний бағрикенглик тамойилларини ҳаётга татбиқ этишда ҳуқуқий асос бўлиб хизмат қилмоқда.\nБош қомусимизга “Халқ тафаккури ва ижодининг маҳсули” деб таъриф беришади. Бу бежиз эмас. Зеро, ундаги ҳар бир модда халқ маънавияти чашмасидан сув ичган. Унда халқ руҳи, миллат қиёфаси тўлиқ акс этган. Масалан, Бош Қонуннинг 14-боби жамиятнинг муҳим бўғини бўлмиш оилага бағишланган. Унда халқимизга хос бағрикенглик ва меҳр-оқибат ўз ифодасини топган. Конституциянинг 64-моддасида “Ота-оналар ўз фарзандларини вояга етгунларига қадар боқиш ва тарбиялашга мажбурдирлар.\nДавлат ва жамият етим болаларни ва ота-оналарининг васийлигидан маҳрум бўлган болаларни боқиш, тарбиялаш ва ўқитишни таъминлайди, болаларга бағишланган хайрия фаолиятларни рағбатлантиради”, деб белгилаб қўйилган.\nМуқаддас Динимизда ҳам ота-оналарнинг фарзанд олдидаги масъулияти белгилаб қўйилган. Фарзандларга меҳр-шафқат кўрсатиш, чиройли таълим-тарбия бериш, касб-ҳунар ўрганишларига етарли шароитлар яратиш, бир сўз билан айтганда, уларни хушхулқ, солиҳ инсонлар қилиб тарбиялаш ҳар бир ота-она зиммасига юкланган.\nИмом Байҳақий ривоят қилишича, “Эй Расулуллоҳ! Биз ота-онанинг ҳақини билдик. Аммо фарзанднинг ҳақи нимадан иборат? – деб сўралганида, Пайғамбаримиз соллаллоҳу алайҳи ва саллам: “Унга чиройли исм қўйиш ва гўзал одоб бериш”, деб марҳамат қилганлар.\nИмом Ибн Можа ривоят қилган ҳадиси шарифда: “Фарзандларингизни ҳурматланглар ва уларга чиройли одоб беринглар”, дейилган.\nҲазрат Али розияллоҳу анҳу: “Оила аъзоларингизга яхшиликни ўргатинг, уларни одобли қилиб тарбияланг”, деб айтган.\nРасули акрам соллаллоҳу алайҳи ва саллам: “Фарзандлар жаннат райҳонларидир”, деганлар.\nЯна бир бошқа ҳадисда: “Ким қиз фарзанд кўриб, сабр-тоқат билан яхши тарбияласа, у ота-онаси учун қиёматда дўзахдан (сақлайдиган) парда бўлади”, дейилган. Бундан чиқди, ота-оналик ҳам шараф, ҳам катта масъулиятдир.\nКонституциянинг 66-моддасида фарзандларнинг ота-оналари олдидаги бурчлари баён этилган: “Вояга етган, меҳнатга лаёқатли фарзандлар ўз ота-оналари ҳақида ғамхўрлик қилишга мажбурдирлар”. “Ғамхўрлик” нима дегани? Ғамхўрлик меҳр-оқибат, муҳаббат ва иззат-икромдир. Ота-она кексайганида хизматларини қилиш, уларга ширинсуханлик ила муомалада бўлиш, ғамхўрлик қилиш, керак бўлса, “отам”, “онам”, деб бошига кўтариш, кўнгилларини кўтариб, дуоларини олиш савоби улуғ ишлардандир.\nИкки дунё саодатидан умидвор ҳар бир инсон, албатта, падари бузруквори, волидаи муҳтарамасини рози қилади, дуоларини олсин. Зеро, ота-онанинг фарзанд ҳақига қилган дуолари шубҳасиз қабул бўлади. Аллоҳ таоло шундай деган: “Раббинг фақат Унинг Ўзигагина ибодат қилишингизни ва ота-онага яхшилик қилишни буюрди. Агар ҳузурингда уларнинг бирлари ёки икковлари кексаликка етсалар, уларга “уфф” дема, уларга озор берма ва уларга яхши сўз айт!” (Исро сураси, 23-оят).\nАллоҳ таоло муҳтарам зотлар олдидаги бурчларимизни белгилаб қўйди. Жаннат умидида бўлган мўмин ва мўмина ота-онасининг розилигини олади. Зеро, улар бизнинг камолга етишимиз учун борини беришган, кунни тунга улаб меҳнат қилишган, “болам кам-кўстсиз ўсиб-улғайсин!” деб анча машаққат чекишган.\nҲофиз Абу Бакр Баззор Бурайдадан, у киши ўз отасидан ривоят қилишича, бир одам онасини кўтариб юриб тавоф қилдираётган экан. Пайғамбар соллаллоҳу алайҳи ва салламдан: “Онамнинг ҳақини адо этдимми?” деб сўрабди. Шунда Пайғамбаримиз алайҳиссалом: “Сен, унинг бир марта оҳ тортишининг ҳам ҳақини адо этолганинг йўқ”, деган эканлар.\nКонституциянинг 66-моддасида фарзандларнинг ўз ота-оналари олдидаги, ҳам инсоний, ҳам фуқаролик бурчи белгилаб қўйилган. Бу ғоят савобли қарорлардан биридир. Шундай моддалар билан ҳам Бош қонунимиз кўп уламолар, жамоат арбоблари ва хорижлик экспертлар томонидан юксак баҳоланмоқда.\nХулоса қилиб айтганда, Бош қомусимиз мамлакатда истиқомат қилаётган фуқаролар манфаатлари, ҳуқуқ ва эркинликларини таъминлаш, ҳаётимизнинг янада фаровон бўлишига эришишда бош манбаидир. Шунга кўра, Конституция –бугунимиз ва келажагимизнинг пойдевори, бахт-иқболимиз асоси, дейиш мумкин.\nБахту иқбол\t2018-03-24\nTags Бахту иқбол\nПред. АҚШ Эронга қарши санкциялар рўйхатини кенгайтирди\nСледующая Кўп ейишнинг 9 сабаби


22 февраль, 2021, 07:00\nА Серияда "нон" топиш осонмас\n- Салбий таассуротлар қолгани аниқ. Италия футболчи сифатида карьерамни синдирди. Қандай қилиб, буларни яхшилик билан эслай...\nАлбатта, футболдан ташқаридаги ҳолат яхши эди. Итальянчини ўргандим. Лекин мен у ерга биринчи навбатда футбол учун боргандим. Италияда ўзимни кўрсатишим учун ўйин беришмади. Ҳозир йўлим тушмаса, атайин Италияга бормайман. Бироқ, ижтимоий тармоқларда алоқа қиладиган италиялик дўстларим ҳали ҳам кўп.\n- Айтиш қийин. Россияликлар учун Италия жамоасида ўрнини топиш жуда қийин. Аслида кучли бешликнинг бошқа чемпионатларида ҳам вазият ҳудди шундай. Балки шундай бўлгани оддий бир тасодифдир.\n- Маҳорат, характер ва тажрибада. У дастлаб, Россияга мослашди, билишимча, рус тилини ўрганишига ҳам тўғри келди. Кокоринга солиштирганда Шомуродов ёшроқ. Бундан ташқари, Шомуродов, Кокорин ва Миранчукнинг клубларидаги вазият ҳам турлича эканини назардан қочирмаслик керак...\nШомуродов гол урди ва ўзини қийнаган “қора анъанага” чек қўйди!\nГол уриб, учрашувда бурилиш ясаган Шомуродовнинг ўйини қандай баҳоланди?\nШомуродов машҳур қилган болакай Мессидан интервью олишга тайёрланяпти!


Чегарадан қарийб 9,1 млрд сўмлик товарларни ноқонуний олиб ўтмоқчи ... - UzNews.uz\n23 октября, 12:00 321 0\nУлар Тошкентдаги божхона постидан 3,7 миллиондан ортиқ товарларга бож тўламай, тўловларини “тежамоқчи” бўлишган.\nБожхона қўмитаси Ахборот хизматининг хабар беришича, Тошкентдаги "Чуқурсой" божхона постида МЧЖлардан бирининг номига хориждан темир йўл контейнерида келтирилган юклар белгиланган тартибда божхона кўригидан ўтказилди.\nНатижада, контейнердаги юклар орасида йўл-юк кузатув ҳужжатларида қайд этилмаган 5 минг 300 дона соябонлар, 251 мингдан зиёд фонар, 3.5 млн дона болалар учун шарлар ҳамда 10 минг 900 дона LED чироқлари борлиги аниқланган.\nҚайд этилишича, мазкур товарларнинг умумий қиймати эса салкам 9.1 млрд сўмни ташкил қилмоқда.\nДастлабки ҳисоб-китобларга кўра, уларни божхона назоратидан яширинча олиб кириш орқали юк эгалари давлат бюджетига ундирилиши лозим бўлган 2.8 млрд сўмлик божхона тўловларини "тежамоқчи" бўлишган.


Туркистон “Маънавий янгиланиш” дастурида пешқадам\nҚР Тўнғич Президенти Н. Назарбаевнинг “Келажакка йўлланма: маънавий янгиланиш” мақоласи чоп этилганига 2 йил тўлди. Бу мақола жамиятни тўлқинлантириб, эл маънавиятига ижобий таъсир кўрсатди. Шу давр мобайнида Туркистон вилоятида ҳам мазкур дастур доирасида миллий қадриятларни улуғловчи, муҳим ишлар, лойиҳалар амалга оширилди.\nБугун ҳам Туркистон вилояти ҳокими Ў. Шўкеевнинг раҳнамолигида Элбошининг “Маънавий янгиланиш” дастури ҳамда “Буюк Даштнинг етти қирраси” мақоласи доирасида минтақада лойиҳалар пухталаниб, тегишли режалар тузилган. Туркистонни маънавий ҳамда маданий марказга айлантириш йўналишидаги ишларнинг концепцияси ишлаб чиқилди. Шунга биноан, Х.А. Яссавий мақбараси қошида маънавий-маданий ҳамда сайёҳлик иншоотлари қурилиб, туристлар сонинг кўпайиши кутилмоқда. Қурилиш ЮНЕСКО рухсат берган ҳудудларда юритилади.\nШунингдек, бу ерда жаҳонда тенги йўқ, юқори сифатли миллий ҳунармандчилик буюмлар технологиясини ўргатадиган йирик ҳунармандчилик марказини қуриш ҳам режаланмоқда.\nБу давр мобайнида вилоятда кўпгина тадбирлар амалга оширилди. Жумладан, “Ажарлы үй – ырысты” лойиҳаси доирасида туман, шаҳарларда ёшлар ёрдамга муҳтож 786 оиланинг ҳовлиларини тозалаб, қишлоқ тозалигига ўз ҳиссаларини қўшдилар. Туман, шаҳарларда “Тал куні” акцияси ўтказилиб, 50 мингга яқин дарахт ўтқазилди. Вилоятдаги муқаддас қадамжолар, сайёҳлик аҳамиятига эга ёдгорликларга олиб борадиган 21 йўналишдаги туристик йўллар очилди. “Туркистон – Туркий оламнинг маънавий пойтахти” лойиҳаси доирасида 40дан зиёд маданий тадбирлар ўтказилди. “Туғилган ер” лойиҳаси бўйича 97 та иншоот ишга туширилди. Вилоятда, шунингдек, “Олтин уям”, Қазиғуртда “Наврўз – Қазиғуртдан бошланади”, Тулкибош туманида “Лола” фестиваллари уюштирилди. Уч жузнинг боши қўшилган Ўрдабоши тоғида “Туғилган ерга таъзим – Ўрдабошига қайтиш”, Тўлебий туманида рассомларнинг “Қасқасу” халқаро танлови, Жетисай шаҳрида ўтган “Қауын fest”, Чордара туманидаги “Safari Shardara” фестиваллари ҳам шу дастур доирасида амалга оширилган.\nШунингдек, “Қозоғистоннинг муқаддас жойлари географияси” махсус лойиҳаси бўйича Туркистон вилоятидан 24та иншоот республика рўйхатига киритилди. 60дан зиёд тарихий-маданий ёдгорликлар вилоят миқёсидаги зиёратгоҳлар рўйхатида.\nЮНЕСКОнинг “Буюк Ипак йўли ёдгорликлари” номинацияси бўйича жаҳон маданий мероси рўйхатига киритилган ўрта асрнинг 8та ёдгорлиги ҳақида илк бор ҳужжатли фильм суратга олинди.\nВилоятда оқин-ёзувчиларнинг ижод намуналари жамланган 10та китоб чоп этилди. “Янги гуманитар билим 100 янги дарслик” махсус лойиҳаси бўйича давлат тилига таржима қилинган 18та дарсликнинг тақдимоти ўтказилди. 2017 йили “Қозоғистоннинг 100 янги номи” махсус лойиҳаси асосида учрашувлар ташкил этилди.\n“Маънавий янгиланиш” дастури доирасидаги тадбирларни туркий давлатлар орасида тарғиб қилиш мақсадида “TURKISTAN MEDIA” халқаро маркази очилиб, фаолият юритмоқда.\nМазкур дастур доирасида амалга оширилаётган ишлар давом этмоқда. Янги даврни бошлаган Туркистон вилояти келгусида ҳам талай ташаббусларни амалга ошираверади.\nТуркистон вилояти ҳокимининг матбуот хизмати, 2019-04-12, 20:57 216


Болапарвар туркий элим - Уч илдиз\nТуркий эллар азалдан болажон халқ бўлганлар.\nБу элларнинг азалдан тили, дини, маънавий олами, урф-одатлари бирлиги билан фахрланиб яшаймиз. Туркий қавмларнинг барчаси қанчалик болажон халқ эканлигимизни ҳам алоҳида таъкидламоқчиман. Болалар – келажагимиз, деган ҳаётий шиор ўзбек ва турк халқлари учун бирдек қадрли.\nБарчамизга яхши маълумки, Туркия Буюк Миллат Мажлисининг очилиш санаси бўлган 1920 йилнинг 23 апрель кунини Туркия Республикасининг асосчиси Мустафо Камол Отатурк дунё болаларига совға сифатида “Болалар байрами” деб эълон қилган эди. 1979 йилдан бери халқаро миқёсда кенг нишонланиб келаётган 23 апрель – Болалар байрами қатор йиллардан буён юртимизда ҳам ўзига хос тантана қилинади. Бу йил Тошкентдаги муҳташам “Туркистон” саройида Туркия Республикасининг Ўзбекистондаги элчихонаси томонидан катта тантана қилинган тадбир айниқса кичкинтойлар қалбида бир умрга муҳрланиб қолган бўлса ажабмас. Бу – бир умрга Ўзбекистон-Туркия халқлари ўртасидаги меҳр ришталарини мустаҳкамлашга ва изчил давом эттиришга хизмат қилади.\nТадбирнинг тантанали очилиш маросимида Туркия Республикасининг Ўзбекистон Республикасидаги Фавқулодда ва мухтор элчиси Меҳмет Сурайя Эр жанобларининг табриги ва дил сўзларини барча бирдек олқишлар билан кутиб олди.\nТадбирда иштирок этган Ўзбекистон, Туркия, Ҳиндистон, Корея, Эрон ва Тошкентдаги Инглиз мактаби ўқувчиларининг намойиш этган бадиий чиқишлар, дилрабо куй ва қўшиқлар, жозибали рақслар барчада завқ уйғотган бўлса, сарой фойесида ташкил этилган байрам дастурхонлари, болажонларга инъом этилган икки мамлакат байроқлари ва ажиб либослар ўғил-қизларни бағоят мамнун этди.\n– Ҳаётимизнинг маънавий бойликларга лиммо-лим карвонларини асрлар оша давом эттирадиган болажонларимизга ҳар куни, ҳар онда мана шундай меҳр-муравват улашиб яшаш ҳам фарз, ҳам қардир,– дейди Туркия Республикасининг Ўзбекистондаги элчихонаси Матбуот маслаҳатчиси Давут Гази Бенли.– Бундай умумбашарий, умуммиллий қадриятларимиз то абад бардавом бўлишига тилакдошмиз.\nСевимли шоирамиз Малика Салимова тадбирдан илҳомланиб ажойиб шеър ёзди. Уни ўқиб дилимиз яйради. Бу ажиб ашъорни Сиз азиз мухлисларимизга ҳам илиндик:\nЗаминни чулғаган халқ илдизлари,\nОсмон, байроғида ой-юлдузлари.\nЖони жигар каби ҳурликни куйлар,\nҲам Ўзбек, ҳам Туркнинг ўғил-қизлари!\nОрзулари оқдур, ниятлари оқ,\nИкки машъалаю, иккита чироқ\nБири дўстим деса, бириси ўртоқ.\nБахтидан порлаган қора кўзлари!\nҚуёш қалбли эллар, қариндош эллар,\nБирдамлик аҳдига бошловчи йўллар\nДўстлик ниятида қовушган қўллар,\nБирига-бирисин иссиқ юзлари!\nNext story Тузоққа илиниб қолманг…\nPrevious story Китобга ошно болалар


Шавкат Мирзиёев сенаторларга: Галстугингизни ечиб, ҳар ой бир туманга боринг - Daryo\n13:56, 21.06.2019 58327\nШавкат Мирзиёев сенаторларга: Галстугингизни ечиб, ҳар ой бир туманга боринг\nЎзбекистон Президенти Шавкат Мирзиёев бугунги кунда сенаторларда дадиллик етишмаётгани, ижтимоий муаммоларни ҳал қилиш юзасидан таклифларга сусткашлик билан ёндашилаётганини танқид қилди. Бу ҳақда «Дарё» мухбири Севара Нишонова хабар берди.\n89 йилларда депутат бўлиб юрганимда ялпи мажлислар қандай ўтганини жуда яхши эслайман. Қандай фикрлар, баҳслар бўларди. Обориб обкелишарди. Бугунчи, жим-житлик. Ура-ура, қарсакбозликларни йиғиштириб, ишлашимиз керак. Мажлисдан қуруқ кетманглар, елкаларингда масъулият билан кетинглар.\nСизларни ҳамма ёмон кўриши керак, жуда жонга тегди шу муаммоларни айтавериб, дейиши керак. Менга шу керак, менга шу ёқади. Президент ҳамма муаммони ўзи ҳал қилиши керак, десаларинг, мен ташқи сиёсат билан шуғуллана олмайман. Шунинг учун ҳар бир значок таққан сенатор масъулиятни ҳис этиши керак. Уйғонинглар, эртага кеч бўлади.\n22:15, 30.09.2020 140602\n16:44, 21.09.2020 159098\n06:06 Бугун 336\n05:47 Бугун 1314\n05:26 Бугун 1443\n05:05 Бугун 1181